
DOW A ACTUA RAPIDAMENTE PA 
ATENDE AWA SUSHI DILANTI HOTEL 


PASO HISTORICO PA SECTOR AGRICOLA: 
QREDITS HUNTO CU GOBIERNO 
DI ARUBA TA LANSA AGRIFUND 


MINISTER ROCCO TJON: 


E INTRODUCCION DI E ‘WETBOEK VAN 
STRAFVORDERING’ NOBO A CONTA 
CU UN PROCESO EXTENSO 
PROME CU ESAKI A WORDO APROBA 


HILTON ARUBA A HACI 
UN DONACION HOPI 
NECESARIO NA FPNC 


Diamars, 12 Maart 2024 
LOCAL 
2 
AWEMainta 


E problema di awa sushi dilanti di hotelnan, ta 
sigui bira algo delicado y serio y departamento 
di DOW a manda un comunicado mustrando cu e 
biaha aki, nan a ser informa cu tin acumulacion 
di awa sushi dilanti di Divi Aruba All Inclusive. 


Mesora e departamento concerni a drenta 
accion y a bay mira kico ta pasando y kico por 
wordo haci cu e situacion aki, cual no tabata 
algo agradabel ni pa huespednan den e hotel of 
pa otro hendenan pasando den bisindario. 


Oficialnan di DOW a constata cu loke nan ta yama 
‘mes patroon’ di e ‘pompgemaal’ di Costa Linda 
a kima cu consecuencia cu e awa a acumula na 
e sitio ya no por a sigui pomp esaki pa a bay e 
destino cu mester a bay. 


Personal di DOW a instala un pomp di diesel 
temporal cu a permiti tecniconan di e depar- 
tamento bay over na cambia e patroon daña 
mesora y esaki a ser logra den periodo cortico 
di tres ora y mesora a inicia e proceso pa bay 
over na chupa e cantidad di awa cu a keda para 
dilanti di e hotel. 


Na mes momento DOW a mustra cu den proximo 
dianan, nan lo bay over na cambia tur e mes 
‘patroonnan’ di tur e ‘pompgemaa’l cu tin pa 
asina evita cu e situacion aki lo bolbe presenta y 
crea incomodidad den e areanan hotelero. 
E departamento di ‘Beheer Waterschappen’ a 
percura pa asina por a atende e problema y haya 
un solucion den corto tempo. 


DOW a actua rapidamente pa atende awa sushi dilanti hotel 

A 
ruba su sector di agricola ta unico den e simpel hecho 
cu nos ta enfrenta diferente desafionan. Pa cunukero- 
nan, e retonan pa cuminsa un negoshi di agricultura ta var- 
ia di clima, tereno, conocemento, financiamento y costo di 
produccion. 


Sinembargo, Aruba su hendenan ta mas unico ainda. For di 
sistema hidroponico te cu agroforesteria sintropico, Aruba 
su agricultornan ta liderando cu metodonan cu por defini e 
futuro di cultivo den regionnan cu tambe ta enfrenta desafio 
di por ehempel clima. 


Dialuna durante conferencia di prensa, Minister Ursell Arends 
y Minister Geoffrey Wever, hunto cu Sra. Nathaly Harms di 
Qredits Aruba a lansa oficialmente e Agrifund. A traves di 
Qredits Aruba, agricultornan por aplica pa financiamento na 
un interes reduci di 2% pa sumanan entre Afl. 5.000 te cu 
Afl. 200.00. Den e forma aki ta facilita e proceso pa agricul- 
tornan por sigui desaroya y brinda producto riba mercado 
local. 


Di parti di Gobierno di Aruba, inauguracion di e Agrifund 
ta un paso historico y ta refleha e compromiso firme pa 
fortalece e sector agricola. Agrifund ta simbolisa cumpli- 
mento cu no solamente agricultornan diligente pero tambe 
cu tur ciudadano door di promove e vision pa haci siguridad 


di alimentacion un realidad concreto. 
Presente tabata Sr. Rendell de Kort kende a elabora riba e 
onderzoek cu e la conduci riba siguridad di alimentacion 
na Aruba como consultor di World Bank. Un di e sugerenci- 
anan di e rapport a toca e parti financiero, cu awor ta wordo 
realisa den forma di e Agrifund. Tambe e Director di Aruba 
Agri Development Company N.V., Sr. Jeremy Croes a enfatisa 
e importancia di tin contacto directo cu nos agricultornan 
y tende di nan experiencia y sigur nan sugerencianan pa 
mehora sector primario. 


Segun Minister Arends e siguiente paso den e vision ta e 
certificacion di Good Agricultural Practices(GAP). GAP lo 
sigura calidad den produccion agricola, atendiendo cu preo- 
cupacionnan di consumidor tocante salud y sostenibilidad 
ambiental. 


Minister Arends ta termina gradiciendo Sra. Nathaly Harms 
y su ekipo di Qredits Aruba pa nan colaboracion pa cumpli 
cu e vision di Agrifund. Qredits nan dedicacion y experticio 
tabata instrumental den e realisacion di Agrifund. 


“Cu un vision comparti pa haci di sector primario un pilar 
economico nobo ta pone cu awe den union, nos ta cumpli cu 
e agricultornan na bienestar di nos comunidad. Hunto nos 
ta cosecha futuro” — Minister Ursell Arends. 


Paso historico pa Sector Agricola: 


Qredits hunto cu Gobierno di Aruba ta lansa Agrifund 

A N A L I S I S 


SEA cu e tabata un tipo di ‘stunt’ politico of no, e hecho cu 
un grabacion cu informacion supuestamente ‘secreto’ a bira 
publico, por bisa cu esun cu a haci esaki, a crea un scenario 
politico, caminda partidonan a cuminsa prepara nan mes 
definitivamente pa eleccion di 2025. 
No tin tempo pa perde y mientras cu ainda e percepcion 
general ta cu mescos cu nan 2021 e proceso electoral lo 
wordo adelante. 


Partido MEP for di 2023 asina cu a surgi situacionnan di 
conflicto cu nan unico partner den gobernacion riba cierto 
asuntonan, e partido a inicia formalmente preparando pa 
un eleccion, caminda entre otro lider di e partido geel, esta 
Prome Minister Evelyn Weaver Croes, a Sali dilanti y anuncia 
den un conferencia di prensa, cu “campaña a cuminsa pa 
MEP.” 


Mientras cu ambos partner di coalicion ta insisti cu no tin 
diferencia di opinion of conflicto pa baha e actual gobi- 
erno di coalicion, tabatin desaroyonan cu sin duda a laga su 
marcanan politico den e coalicion aki pero tin cu corda cu 
partido MEP den cualkier conflicto, lo no Sali mesun perhu- 
dica manera lo t’e caso cu e futuro politico di RAIZ. 


Na 2021 ora cu lider di MEP a entrega retiro di su gobierno 
di coalicion MEP-POR-RED, el a practicamente kita e unico 
posibilidad cu partido RED tabatin pa haya mas sosten di 
e pueblo votado y resultado di eleccion tabata desastroso 
pa e partido di Ricardo Croes cu a perde 2382 sostenedo y 
perde su unico asiento cu el a logra na 2017. 


N’e momentonan aki tin un scenario similar den otro coalicion 
di partido MEP caminda contrario na 2017 caminda a forma 
un coalicion cu otro dos partido, e biaha aki tabata sola- 
mente RAIZ cu tabata valioso cu su dos asientonan. 


Lider di MEP a ‘schaakmat’ dos partner di coalicion di su 
prome Gabinete, esta primeramente su partner POR y 
despues su partner RED cu tabatin intencion un dia prome 
cu Evelyn Wever Croes a bishita, Gobernador, pa bay kita 
su sosten for di e coalicion loke lo a resulta den caida di 
Gabinete Wever Croes I. 


Geoffrey Wever tabata un cara nobo den arena politico na 
2021, compaña pa un estilo personal di un hende cu bon 
manera, un persona cu no ta kere den insulto of cualkier 
lenguahe cu ta mustra falta di respet pa un otro hende y 
a pesar cu e no a haya un ministerio cu cual e por e por a 
resalta ainda mas, Geoffrey a gana simpatia di hopi hende. 
Loke sin duda ta importante pa partido MEP t’e cantidad 
di voto cu Geoffrey a logra den eleccion 2021 cu tabata di 
1430 caminda nan dos tabata practicamente suficiente pa 
sigura dos asiento pa RAIZ. 


Partido MEP ta realisa e balor agrega di e politico aki, ta 
sigur cu e lo por crece den popularidad riba lista di MEP y 
como tal e grabacion cu a bira publico e fin di siman aki, no 
tabata ningun sorpresa ya cu pa algun dia caba tin cierto 
proceso di reclutacion bayendo rond pa mira con lo reforsa 
e lista di MEP cu tin mester di esaki despues di dos periodo 
di gobernacion sigui. 


E mensahe politico di pueblo pa partido MEP, ya a wordo 
duna na 2021, na momento cu en berdad MEP a gana elec- 
cion cu 20701 voto pero a bay atras den su total di votonan. 
Cu ultimo desaroyonan cu tin den e organisacion di MEP, 
ta un hecho cu mester introduci cambionan ya cu na 2009 
caba despues di a goberna dos periodo sigui, e partido a cay 
cu cuater asiento y pa e proximo tres eleccionnan, MEP no a 
gana e proceso electoral. 


Na 2017 MEP a logra di forma un coalicion cu POR y RED 
lagando AVP cu a gana e eleccion for di gobernacion, cu 
tambe a sufri e desgaste di goberna dos periodo sigui y 
mirando loke a pasa den ultimo añanan caminda a introduci 
un cifra historico di medida contra pueblo, e desgaste aki 
lo por bira ainda mas serio y Geoffrey Wever lo ta ser mira 
como candidato pa trata di supera e “deficit politico” aki pa 
MEP!! 


Geoffrey Wever como refuerso politico pa MEP ta hustifica y logico 

EXECUTORIALE VERKOOP 
Ten overstaan van notaris mr. Chamila Agnella 
Tromp of haar waarnemer zal op vrijdag 5 april 
om 10:00 uur 's-morgens in het Auditorium 
van 
de 
Kamer 
van 
Koophandel 
en 
Nijverheid te Aruba aan de J.E. Irausquin 
Boulevard 10, Oranjestad, Aruba, in één zitting 
bij opbod en afslag in het openbaar worden 
verkocht, ex artikel 3:268 van het Burgerlijk 
Wetboek van Aruba: 
het recht van erfpacht tot 1 september 2055 op een 
perceel domeingrond, groot eenduizend zeshonderd acht 
vierkante meter (1.608 m2), gelegen te Eagle in Aruba, 
kadastraal bekend als Eerste Afdeling Sectie K 
nummer 
2601, 
met 
het 
daarop 
gebouwde 
appartementencomplex 
en 
verder 
toebehoren, 
plaatselijk bekend als : 
SCHOTLANDSTRAAT 48 


Inzetprijs: Afl. 3.440.000,-- 
• Een ieder kan een onherroepelijk en onvoorwaardelijk 
onderhands bod uitbrengen tot uiterlijk donderdag 21 maart 
2024 ten kantore van Newleaf Notary, J.E. Irausquin 
Boulevard 
22 
te 
Aruba, 
of 
via 
email: 


auction@newleafaruba.com Het formulier is op de website 
www.newleafaruba.com verkrijgbaar. 
• Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met 
een geldig paspoort of ID en middels een bereidheidsverkla- 
ring, een bankgarantie of andere vorm van zekerheid aan te 
tonen aan de Executant in staat te zijn tot nakoming van zijn 
bod en de bijkomende kosten. 
• De Executant behoudt zich het recht voor de executieveiling 
uit te stellen dan wel op te houden zonder daarvoor de reden 
te noemen. 
• Op de veiling zijn van toepassing de Algemene Veilingvoor- 
waarden voor Executieveilingen (AVVE) en de Bijzondere 
Veilingvoorwaarden zoals vastgesteld door notaris mr. 
Chamila Agnella Tromp. 
Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


DIALUNA mainta, durante un conferencia di 
prensa di Gobierno di Aruba, Minister di Husticia 
y Asuntonan Social sr. Rocco Tjon a elabora 
riba e Wetboek van Strafvordering despues cu 
Parlamento di Aruba a aproba e invoeringsver- 
ordening di e Wetboek van Strafvordering nobo 
siman pasa. Pues, hopi satisfecho di por haci e 
anuncio cu dia 1 di april esaki ta drenta na vigor. 


Un paso sumamente importante, pasobra ta bay 
percura cu Ministerio Publico y e organisacionnan 
cu ta haci investigacion tin mas autoridad pa 
na un manera mucho mas eficiente y eficaz por 
combati criminalidad. Na mes momento, lo bay 
garantisa mas derecho pa detenidonan y victi- 
manan. 


Ta trata di un proceso largo, cu a inicia na 
2013, y un di e prome decisionnan cu Minister 
Tjon a tuma como mandatario encarga cu e 
cartera di Husticia y Asuntonan Social, den e 
prome Justitieel Vierlanden Overleg, ta pa Aruba 
percura pa introduci e wetboek aki, mirando cu e 
ta sumamente importante. Bisando esaki, Aruba 
ta e prome pais den reino cu ta bay introduci e 
cambio aki. 
>> 


Minister Rocco Tjon: 


E introduccion di e ‘Wetboek 
van Strafvordering’ nobo a 
conta cu un proceso extenso 
prome cu esaki a wordo aproba 

EXECUTORIALE VERKOOP 
Ten overstaan van notaris mr. Chamila Agnella 
Tromp of haar waarnemer zal op vrijdag 5 april 
2024 om 10:00 uur 's-morgens in het 
Auditorium van de Kamer van Koophandel 
te Aruba aan de J.E. Irausquin Boulevard 10, 
Oranjestad, Aruba, in één zitting bij opbod en 
afslag in het openbaar worden verkocht, ex 
artikel 3:268 van het Burgerlijk Wetboek van 
Aruba: 
Een woonhuis plaatselijk bekend als 
SEROE PATRISHI 340 


staande op het recht van erfpacht tot 27 augustus 
2062 op een perceel domeingrond groot 142 m2 
gelegen te Seroe Patrishi in Aruba, kadastraal 
bekend als Eerste Afdeling Sectie P nummer 3417 
Richtprijs: Afl. 143.000,-- 
Een onherroepelijk en onvoorwaardelijk onderhands bod kan 
worden uitgebracht tot uiterlijk donderdag 21 maart 2024 ten 
kantore van Newleaf Notary, J.E. Irausquin Boulevard 22 te 
Aruba, of via email: auction@newleafaruba.com verkrijgbaar. 
Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met 
een geldig paspoort of ID en middels een bereidheidsverkla- 
ring, een bankgarantie of andere vorm van zekerheid aan te 
tonen aan de Executant in staat te zijn tot nakoming van zijn 
bod en de bijkomende kosten. 
De Executant behoudt zich het recht voor de executieveiling 
uit te stellen dan wel op te houden zonder daarvoor de reden 
te noemen. 
Op de veiling zijn van toepassing de Algemene Veilingvoor- 
waarden voor Executieveilingen (AVVE) en de Bijzondere 
Veilingvoorwaarden zoals vastgesteld door notaris mr. 
Chamila Agnella Tromp. 
Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


Sin mas, e proceso a wordo encamina na 
un manera hopi cauteloso, bisando esaki e 
Mandatario a desbarata e mal informacion cu a 
wordo brinda siman pasa door di miembronan di 
Parlamento y cierto medionan di comunicacion, 
cu no lo tawata tin participacion di tur e stake- 
holders den e cadena hudicial. 


E prome paso den e trayectoria di e Wetboek van 
Strafvodering nobo a encera pa cera un acuerdo 
cu sra. Monique Moss, pa traha un plan van 
aanpak. Sra. Monique Moss tawata encarga cu e 
parti di Wetboek van Strafvodering na Hulanda, 
pues a traha e plan van aanpak di con nos na 
Aruba lo mester introduci esaki. 


A base di esaki a instala un stuurgroep cu ta 
consisti di Ministerio Publico, Corte, Ministerio 
di Husticia y Asuntonan Social, Cuerpo Policial 
y KIA. Ademas di esaki, a base di su conseho a 
introduci dos “werkgroep”, un specificamente pa 
e parti di voorlopige hechtenis, cual a consisti 
di Ministerio Publico, Corte, Cuerpo Policial di 
Aruba, Ministerio di Husticia y Asuntonan Social, 
Reclassering, 
Departamento 
di 
Asuntonan 
Social, 
KIA, 
Landsrecherche, 
Koningklijke 
Marechaussee, CEA y Orde van Advocaten. 


Banda di esaki, e otro werkgroep a consisti 
di slachtofferrecht, pues derecho di victi- 
manan, cu tawata consisti di Ministerio Publico, 
Corte, Cuerpo Policial, Ministerio di Husticia y 
Asuntonan Social, Family Justice Center y Orde 
van Advocaten. 


Manera por tuma nota, ta trata di un trayectoria 
bastante amplio prome cu por a yega na trata 
e ley aki den Parlamento di Aruba, pa asina bin 
cu cambionan al caso cu beneficionan real pa 
detenidonan y victimanan. 


Un bes mas, e Mandatario a desmenti e mal infor- 
macion cu a wordo transmiti den medionan di 
comunicacion tocante e trayectoria di e wetboek 
van strafordening, cu Orde van Advocaten supu- 
estamente no tawata al caso, esaki sigur no ta e 
caso. 


Un danki na tur esnan cu a haci e introduccion 
di e Wetboek van Strafvordering nobo posibel, 
principalmente e stuurgroep y e werkgroep di 
voorlopige hechtenis y slachtofferrecht. 

PARLAMENTARIO independiente Ryçond do Nascimento ta splica 
dicon y Gerlien Croes su curason ainda ta berde berde. Ryçond y 
Gerlien a drenta e filanan di partido AVP destina pa bira lidernan 
prominente di e partido. Na 2021 partido a duna ambos politico 
un number halto riba su lista di candidato. 


Di e forma aki, AVP a prepara caminda pa un carera politico largo 
pa nan cu perspectiva sigur pa bira minister. Pero, e posicionnan 
5 y 4 riba e lista tabatin su prijs. Tiki tiki AVP tabata spera mas di 
Ryçond y Gerlien pa nan sostene sistema di patronahe politico. 
Poco poco AVP tabata kier mas hustificacion di ex-ministernan 
Paul Croes y Benny Sevinger. Mientras tanto AVP tabata gaña mas 
y mas encuanto e sentencianan, e soborno y e fixnan corupto. 
Tur hende por a mira AVP perde tur tipo di berguensa y enfoca 
completamente riba poder. P’esey AVP ta busca trigger emocion 
di pueblo cu diferente tipo di slogan pa evita cu pueblo ta realisa 
e condicion di e partido. 


For di 17 di maart te dia 17 di april 2023, e ancianonan di AVP 
a pone e balornan fundamental di Ryçond y Gerlien na prueba. 
Dia 17 di maart, Mike Eman a manda Mike de Meza na e show 
radial Enfoke pa gaña henter pais, pa mira si Ryçond y Gerlien lo 
mustra lealtad na sistema di patronahe politico. Ryçond a dicidi 
confronta partido publicamente y denuncia e engaño. Dia 14 
di april, Mike Eman mes a gaña henter pais bisando cu hues a 
sentencia Benny Sevinger pa corupcion solamente pa salba cara 
di ministerio publico. Despues, Mike Eman a anuncia un reunion 
di partido pa dia 17 di april pa dicidi si Benny Sevinger lo keda 
den parlamento pa AVP. 


Durante e reunion, abogado Hans Sjiem Fat tabata invita pa troce 
e berdad pa partido, pa asina tur hende vota pa tene Benny den 
parlamento. E dia ey Ryçond no a warda ningun momento extra 
pa anuncia cu e ta bandona AVP de inmediato. Den un entrev- 
ista nacional el a splica pueblo cu e no por sostene un partido 
cu ta riba un rumbo di acelera corupcion den nos sociedad. E 
bon comun tabata mas importante pa Ryçond cu sigui riba un 
caminda politico di exito personal den un marco corupto. Ryçond 
tabata convenci cu e mester tuma un posicion fuerte pa berdad y 
contra corupcion. 
Gerlien, na su turno, no tabatin ningun gana pa bandona AVP 
dia 17 di april. En bes di expresa problema cu e rumbo corupto, 


el a expresa di a sinti su mes humilia, pasobra e ancianonan no 
a invit’e pa un reunion secreto. Despues di reunion di partido 
dia 17 di april, Gerlien a dicidi pa negocia mas influencia den 
partido. El a hiba reunionnan largo cu Mike Eman. Gerlien tabata 
tin contacto cu Leoncita Arends y Pieter Susebeek y tabatin dife- 
rente reunion cu su circulo intimo. 


Na mes momento reunionnan a tuma luga entre Henny Eman, 
Hans Sjiem Fat y e omo di Gerlien, esta Duke Croes. Un grupo 
den Gerlien su circulo intimo a conseha pa no acepta lider- 
azgo di partido AVP, pasobra famia Eman lo manda un di nan 
mes, Trevor Eman, pa studia derecho pa asina tuma liderazgo 
di partido over. Na final di dia Gerlien lo mester a duna poder 
bek na Trevor, mescos cu Tico Croes mester a duna poder bek 
na Mike Eman. Tambe tabatin preocupacion cu Benny Sevinger 
tabata preparando su yiu muhe pa bira su sucesor politico. Asina 
Gerlien a anticipa hopi lucha pa poder den partido. Gerlien y Mike 
ta e uniconan cu sa exactamente e resultado di tur e negociacion 
aki… 


Loke si nos sa, ta cu Gerlien a tarda un luna mas cu Ryçond pa 
anuncia su retiro for di AVP. Ademas el a anuncia su salida riba 
dia 15 di mei 2023 den un conferencia di prensa den presencia di 
Mike Eman. Na final di su anuncio Mike a duna Gerlien un brasa 
caluroso. Nunca Gerlien a realmente denuncia corupcion den AVP. 
Tampoco el a e menciona e idiotez pa laga un persona convicto 
pa soborno sigui representa AVP den parlamento. Desde cu el a 
sali for di AVP el a continua cu e politica sensacionalista di pone 
enfasis riba su shimis berde y buscando pleito cu ministernan y 
parlamentarionan di MEP. 


Gerlien ta demostra asina cu su curason ta berde berde ainda. 
Na december 2023 Gerlien a duna sosten den parlamento na e 
esfuerso pa proyecta Mike Eman como proximo minister-presi- 
dent. Tur hende por a mira Gerlien mustra su lealtad na e sistema 
di mentira durante e programa di Enfoke di dia 4 di maart ultimo. 


El a sali gaña henter pais cu Rocco Tjon a introduci un ley pa 
aumenta detencion di sospechoso penal den celnan di polis te na 
20 dia. Ora nos analisa mensahenan di Gerlien for di tempo cu el 
a laga AVP, e no a haci nada otro sino mustra potret di su mes, 
mientras cu e ta evita di papia di corupcion, pintando su mes 
hopi biaha como victima di sexismo. 


Mientrastanto el a cuminsa un partido nobo hunto cu Daphne 
Lejuez cu respaldo di un grupo di AVP. Su partido ta AVP 1.3 
diseña pa haya voto di votadonan desilusiona di AVP, pa asina 
yuda AVP bolbe den poder. Esaki ta e peligernan di mantene un 
curason berde cu solamente ta anhela poder y exito politico. 


Parlamentario independiente Ryçond do Nascimento: 


Ainda Gerlien su 
curason ta berde berde 

E saya di nos minister president a wordo mara na conopi 
pa via cu e no a logra un interes mas abao riba e prestamo 
di 916 miyon florin den tempo di covid. Nos minister presi- 
dent a pasa den eerste y tweede kamer pa trata na haya un 
interes mas abao pero sin resultado. E Secretario di Estado 
Hulandes a declara di no por confia riba minister president 
su palabra ni su firma. 


Na aña 2020 nos minister president den un forma scondi a 
biaha pa Hulanda y riba e diabierna 13 di November 2020 
el a firma p’e COHO. Tambe minister president a firma cu 
Common Trust Network pa haci Aruba e prome isla den 
Caribe cu ta join World Economic Forum cu e lema: “lo bo no 
tin nada y lo bo ta contento”. Aruba lo mester bira e prome 
pais den Caribe cu lo introduci paspoort digital. E paspoort 
digital a wordo aproba den Union Europeo. E lo bira un tool 
pa bo tin bo identidad online. 


Kico lo aparece den paspoort digital aki ta: bo identifica- 
cion, rijbewijs, detayenan di banco, prescripcion di remedi y 
si bo ta vacuna. Nos sa cu na China asina cu bo comete un 
infraccion den trafico bo multa ta wordo kita di automatica- 
mente for di bo cuenta bancario. 
Situacion financiero di pais Aruba ta malisimo apesar di 
ta gaba cu nos turismo ta bayendo bon y cu porfin a logra 
un surplus. A kibra record den turismo pero tambe record 
den nos situacion financiero. Pais Aruba ta confrontando 
problema pa paga su debenan. Comerciantenan no kier 
haci negoshi mas cu pais Aruba paso nan no ta haya nan 
pagonan corespondiente pa mal maneho di nos gobernan- 
tenan. Helicopter ta na tera paso pais Aruba no ta paga, 
debe na huurmento di v-wagen ta haltisimo y asina nos por 
sigui menciona. Nos gobierno ta un bari sin bom. 


Segun informacion Refineria di Aruba tin un debe di 14 
miyon florin. P’esey lubida riba baha prijs di gasolin. For 
di 2004 gobierno a sinti dushi ora a subi mercado interna- 
cional pa fia placa. For di 2004 pa 2023 pais Aruba su debe 
a crece na mas cu 6 biyon florin. Por gaba cu a bin cu green 
corridor, Watty Vos Boulevard, hospital cu ainda no por keda 
cla, proyectonan Public Private Partnerschip pero Aruba tin 
di paga 97 miyon florin pa aña. 


Unda tur e biyones a bay??? 
Nos refineria nunca lo habri bao di e gobierno aki paso 
minister president a firma p’e Desaroyo Sostenibel cu bao 
di punto 7 di e agenda 2030 ta papia di energia renobabel. 
Lubida riba apertura di nos refineria bao di e gobierno aki. 


P’esey a bin cu e molinanan di biento y solar panel. Encuanto 


di e punto 5 di identidad di genero di e agenda 2030 nos 
gobierno a bay di acuerdo pues gobierno den su totalidad 
no por bisa cu nan ta contra. No tin division den gobierno 
riba partido di e matrimonio di mesun sexo paso ta algo 
cu tanto e gobierno actual esta partido MEP y RAIZ pero 
tambe partido AVP a bay di acuerdo cu n’e. Nos sa tambe 
cu despues di e matrimonio di mesun sexo lo bin pa legalisa 
pedofilia paso e ta tambe ta hinca den parti di e Desaroyo 
Sostenibel. 


Nos parlamentarionan supuestamente Cristian cu ta sostene 
nan gobierno den nan maldad ta mesun culpabel den e 
desastre aki. Nan interes personal ta bin riba interes di e 
pueblo Cristian. Esnan cu mentalidad di reino ta sembra nan 
simia den e mundo p’esey mes esnan cu tin mentalidad di 
reino nunca di nan bisa ta separa estado for di religion paso 
unda e husticia di Dios ta den gobierno tin prosperidad. 


Nos tin un gobierno cu tur dia ta comete inhusticia contra 
nos pueblo. Nos ta kere cu pueblo lo bay lanta paso ya no 
por mas. Un cos ta sigur e gobierno aki ta halando su ultimo 
rosea. Partido Curpa e unico alternativa. 


Eric Ras(Curpa): 


Situacion financiero ta keda malo a pesar di aumento di entrada di turismo 

P’AWO pueblo sa cu prome Reunion Publico, cu e mester 
a trata e presupuesto di TPEF no por a continua, pasobra 
parlamentarionan di oposicion no kier a duna “quorum.” Pa 
un reunion publico por continua mester tin por lo menos 11 
parlamentario presente den e sala di Parlamento. Aunke e 
dia en cuestion, riba Diamars 13 di Februari, tabata tin 14 
parlamentario a firma e lista di presencia, 5 parlamentario 
di oposicion a dicidi di sinta den cushina di Parlamento ta 
hari, burla y gaba con nan lo no duna quorum pa asina e 
reunion publico wordo cancela. E Reunion Publico di TPEF 
mester a wordo aplasa pa un otro fecha, y su ley a wordo 
aproba. 


Politica Dinosaurio di Marisol Tromp, Gerlien Croes y parla- 
mentarionan di oposicion. 
Mester remarca cu no ta pornada pueblo ta cansa di politica 
dinosaurio. Un politica anticua cu ta keda boicotia progreso 
di nos pais pa por pone oposicion su agenda chantagista 
como su prioridad. Un politica dinosaurio cu ta dispuesto pa 
“stagna y changa” e presupuestonan di pais Aruba a “toda 
costa.” 
Algun di e consecuencianan tabata: 
• Contratistanan cu ta traha cu TPEF no por a wordo paga 
pa inicia of continua cu cierto Proyecto(nan) y a prefera 
cuminsa otro caminda. 
• Trahadonan di contratista y ploeg cu ta haci limpi na 
beachnan a keda perhudica. 
• E barinan nobo cu mester a wordo poni na nos beachnan no 
por a wordo financia pasobra Marisol Tromp, Gunn, Gerlien 
Croes, Mervin Wyatt-Ras, y algun otro parlamentario a 
prefera di sinta den cushina y no drenta sala di Parlamento. 


Argumento y hustificacion fofo di Marisol Tromp 
Den su prome tanda Marisol Tromp a purba defende su 
“presencia” den cushina pa evita e prome reunion publico 
di TPEF por a continua. 


Esaki t’e manera cu Marisol a defende su mes: 
• Segun Marisol, ta un wega politico tur cos ta, ta coalicion 
mester duna quorum. Esaki no ta responsabilidad di oposi- 
cion. Berdad? Kiermen no ta oposicion su responsabilidad 
pa ta presente den Parlamento? Pakico bo a bira parlamen- 
tario anto? Pa hunga wega politico of pa traha na bienestar 
di pueblo? Despensa, ma kere pa un seconde cu bo ta un 
politico serio trahando na bienestar di nos pueblo! 
• Pero Marisol, no ta abo a huramenta den Parlamento 
dilanti Gobernador, hurando cu bo ta bay traha pa bienestar 
di e pais aki cu “eer en geweten?” Honor y consenshi clara- 
mente ta algo cu Marisol a perde basta tempo caba. Pasobra 


tur cos ta un wega politico p’e. 
• Acaso Marisol, Gerlien y otro parlamentarionan presente e 
dia ey no tin un responsabilidad cu pueblo? Dos aña pasa 
nan a uza un argumento “ficticio” pa no presenta na trabao 
pa 5 dia na reunionnan di presupuesto 2023. Awo cual te 
storia ficticio? Cual ta e hustificacion? E ta un wega politico? 
Wel wel! 
• Marisol kiermen e no a wordo invita pa firma acuerdo di 
“lighthouse.” Corecto! Pero ba firma documentonan pa bira 
un representante di e pueblo aki! Ba lubida? Kiermen bo ta 
rabia cu coalicion, anto p’esey bo kier tira un pais completo 
bao bus? 
• Marisol kiermen cu coalicion mester a forma 11 den sala 
prome cu a cuminsa e reunion publico. Dos representante 
di coalicion tabata di yega laat e dia ey y a avisa delanta. 
Kiermen, paso otronan no t’ey abo kier core boicotia? Esaki 
pueblo t’e argumento slap di Marisol Tromp cu no ta cansa 
di su politica dinosaurio. Politica barata a prevalece riba 
interes di pais! 
• Coalicion semper a duna quorum ora miembronan di 
oposicion a pidi pa un reunion publico. Esaki ta un señal 
di madurez, seriedad y ta demostra cu coalicion semper ta 
traha hasta ora oposicion kier bay hunga su politica dino- 
saurio den Parlamento. Mester bisa mas? 


Como politico nobo mi ta denuncia e politica Dinosaurio aki 
cu ta perhudicando pueblo, ta stagna su desaroyo y cu ta 
busca pa aborta e progreso di un nacion na fabor di weganan 
politico. Kico por ser spera di Marisol Tromp cu tabata pres- 
idente di Parlamento, cu a arma un show formal acusando 
falsamente su colega den Parlamento di a dal’e? Historia ta 
demostra cu Marisol Tromp a gaña, y a wordo condena pa 
paga boet pa dal su colega Chris Dammers! Ainda pueblo ta 
ward’e pidi despensa! 


Parlamentario Marco Berlis (MEP): 


Marisol a laga sa cu oposicion no tin nodi traha, pero cobra si! 

E politico nobo riba lista di AVP Juni Croes, recientemente a sali cu un 
cantidad di mentira puntando dede riba e compromisonan cu minis- 
ternan di Gabinete Wever-Croes tin den exterior, y segun Juni, sin logra 
nada. Mentiranan nada straño pa un partido lardon y corupto manera 
AVP. Juni Croes di AVP ta un politico cu ta brasa corupcion y esey ta 
haci’e mes of mas corupto cu Benny Sievinger. 


Juni Croes ta referi na e ultimo biahe di Prome Minister pa Belgica, na 
unda a firma cu Union Europeo pa Aruba haya 14 miyon Euro. Acaso 
esey no ta nada, e no ta un logro grandi? 


Claro, si compara e suma aki cu tur loke su lidercito Mike Eman y henter 
su gabinete a horta di pueblo, 14 miyon Euro no ta nada. Pero pa e 
pueblo di Aruba, trahado y integro, 14 miyon Euro ta masha hopi placa 
mes. 


Partido MEP ta conseha Juni Croes pa bay studia e historia di su partido 
y su lidercito. P’esey laga nos compara gastonan di su lider cu gastonan 
di lider di MEP: 


GASTO DI PERSONAL: 
Mike Eman tabata tin 147 hende riba su payroll, gran mayoria no mester 
a presenta na trabou. E gastonan tabata 11.3 miyon florin. 
Minister President Evelyn Wever-Croes tin 23 hende riba su payroll, y e 
gastonan ta 2.2 miyon florin. 


GASTO DI BIAHE 
Mike Eman tabata biaha mundo rond sin logra trece placa pa Aruba, su 
gastonan tabata 155 mil florin pa aña, sin conta cuanto gasto e tabata 
pone companianan manera Elmar, WEB, Utilities paga pa su fotogra- 
fonan bay. Total e gastonan di biahe di Eman tabata surpasa 400 mil 
florin. E gastonan di biahe di Minister President Evelyn Wever-Croes no 
ta ni mitar di esey. 


Y Juni Croes mester corda tambe cu Mike Eman ta biaha den avion 
priva, mientras Minister President Evelyn Wever-Croes ta biaha den 
trein! Cuanto biaha el a bay Venezuela den avion priva pa supuesta- 
mente habri Citgo sin logra nada. Mientras cu Minister President a bay 
Bruselas den trein y haya 14 miyon Euro. 


Pues cu hopi menos placa Minister President Evelyn Wever-Croes ta 
logrando hopi mas cu Mike Eman. Unico cos cu Mike Eman a logra ta un 
gang di minister corupto, y su welga di hamber y Ensure. 


CONSEHO DI MEP PA JUNI CROES: 
Si bo kier pa hende tuma bo na serio, bo mester haci dos cos: 
1) stop di gaña, busca informacion pa bo no pasa pa bobo. 
2) sali for di AVP pasobra ningun politico di AVP lo wordo tuma na serio. 


MEP na Juni Croes (AVP): 


“P’e pueblo di Aruba, trahado 
y integro, 14 miyon Euro ta 
masha hopi placa mes” 

HILTON Aruba Caribbean Resort & Casino a introduci e Tree 
of Giving na 2020 manera un forma pa duna bek na comun- 
idad. Bishitantenan por contribui n’e Tree of Giving situa den 
e lobby di Aruba tower, pa medio di cumpra un poinsettia 
plant durante e luna di december. Tur e ganashi colecta ta 
bay directamente pa asisti e isla su banco di cuminda, FPNC, 
Fundacion Pa Nos Comunidad, www.fpncaruba.com. 
Continuando e tradicion den su di cuater edicion awor, Hilton 
Aruba a comparti positivismo durante december y presenta 
e cantidad recauda na Gianaika v/d Biezen, director di FPNC 
recientemente. E resort a match e contribucionnan di bishi- 
tante na varios ocasion, cu un aumento significante den e 
total recauda. 
FPNC a wordo estableci na 2009 siguiendo Ghandi su punto 
di bista cu pobresa ta e pio forma di violencia na mundo. 
E fundacion ta maneha un banco di cuminda, un banco di 
paña, como tambe muebleria, ainda activo desde e tempo 
funda. 
E fundacion ta sostene 300 pa 350 famia tur luna cu un 
parcela di cuminda conteniendo diferente tipo di alimen- 
tacion den bleki y mas. Nan ta maneha un programa di 
cumpleaños tambe pa mucha, premiandonan cu cosnan 
dushi pa comparti hunto cu un regalo riba nan cumpleaños. 
FPNC ta empaketa basket di cuminda extra durante tempo- 
rada di Pasco. E fundacion tin planea pa host un empak- 
etamento di cuminda den luna di mei na unda cu 100.000 
comestibel lo keda prepara y empaketa pa dura algun luna. 


Baki den Bario & Aruba Doet, cual ta dos otro programa riba 
FPNC su agenda, tambe ta contribui - uno pa colecta paña 
di segunda mano y otro pa distribui cuminda na esnan den 
necesidad. Localisa na modanza, den centro di e isla, FPNC 
ta haci un yamado na boluntarionan pa yuda y na spon- 
sornan comercial pa bini dilanti y duna un man. E fundacion 
a experiencia un reduccion significante den donacion hunto 
cu algun comestibel como resultado di inflacion. 
E donacion di Hilton a bini net na bon momento, sosteniendo 
e fundacion su dedicacion continuo na famianan local. Hilton 
ta orguyoso den por contribui un bes mas na e fundacion 
estimado aki. Den e imagen por mira management team, 
miembronan di FPNC y representantenan durante e presen- 
tacion di donacion. Pa mas informacion riba con bo tambe 
por asisti e fundacion, bishita nan website www.fpnc.aw. 


Hilton Aruba a haci un donacion hopi necesario na FPNC 

DIASABRA 23 di Maart pa 6or lo cuminsa cu 
competencia di cabay di Paso Fino, Trocha y 
Trote y Galope. Diadomingo 24 di Maart pa 4or 
lo tin competencia pa jinete y amazona, caminda 
nos muchanan lo demostra nan habilidad den e 
arte di equitacion. 


Competencia lo tuma luga na Villa Floralina 
situa na Moko y lo wordo husga pa huesnan Dr. 
Fernando Nieto di Colombia y Juan Zuleta di 
Aruba.  


Organisacion Caballista Arubano ta anuncia e prome competencia pa aña 2024 
Feria Himno & Bandera 


FUNDACION Kapel di Bethania (FKB), ta 
habri portanan di Klooster Imeldahof pa henter 
pueblo di Aruba riba ‘Dia di Himno y Bandera’ 18 
di maart for di 9:00am pa 2:00pm. Un y tur lo tin 
e posibilidad pa haya experencianan varia riba e 
dia di celebracion aki. 


Actualmente e hobennan boluntario di FKB a 
traha riba un bunita exposicion temporario cu e 
titulo ‘Vestuario Liturgico’. Specialmente riba e 
dia aki lo por haya un guia di e hobennan. Por 
pasa y haya informacion di e exposicion ‘Historia 
parokia di Noord’ y admira e Kapel di Behtania, 
cu ta e unico kapel di e estilo monastico cu tin na 
Aruba den su forma original. 


Banda di esaki tambe lo tin e Bazaar unda por 
cumpra cos dushi, artesania, prenda, produc- 
tonan y mas. E bar y cushina lo ta bon surti, lo 
tin diferente platonan dushi crioyo. 
Musica lo ta den encargo di amigo boluntario 
di FKB, Igmar Maduro unda algun participante 
di e festival di ‘un canto na nos Himno’ lo haci 
nan presentacion. Lo tin oportunidad pa registra 
como boluntario pa esnan cu ta interesa pa yuda 
cuida y conserva e edificio monumental. 


Fundacion Kapel di Bethania ta invita henter 
pueblo di Aruba pa bin pasa un rato placentero 
cerca nos, disfrutando y siñando di nos historia 
y cultura. 


Bin celebra 18 di maart 
na Klooster Imeldahof 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


ARUBA Food and Beverage Asociation (AFBA) a organisa un foro 
un par di siman pasa den e Ballroom di La Cabana Beach Resort 
pa miembro y invitadonan. E foro su obhetivo tabata intercambia, 


combersa, informa, colabora y delibera riba procesonan  pa 
consecucion  di personal califica o cu tin interes pa traha den 
industria di Horeca. 


E foro mes a consisti den su prome parti den presentacionnan di 


SVB, Dimas, y DPL. Y na segundo luga a dirigi un panel cu e mes 
un integrantenan acompaña tambe pa Minister di Labor, Energia 
y Integridad sr Glenbert Croes. 


E mas di 70 assistent, entre otro representante di Restaurants, 
Bar, ATIA, CUA, Camara di Comercio, AHATA entre otro a haya 
oportunidad di haya informacion relevante di e tres departa- 
mento di Gobierno relaciona cu temanan di Labor. Nan por a haya 
respuesta riba nan preguntanan no solamente riba personal sino 


tambe riba actualisacion y digitalisacion di procesonan actual y 
cu lo bin ainda e aña aki. 


E metodologia implementa pa por a sigui un reunion ameno y 
yena di informacion a haci cu a logra cubri e mayor cantidad di 


pregunta, y esnan restante lo ser respondi y manda na tur assis- 
tent den transcurso di siman. E discurso di sra Miriam Dabian COO 
di AFBA a enfatisa cu lo keda vigilante na tur desaroyo di cambio 
y adaptacion den e procesonan pa logra personal pa labora den e 
industria di Alimento y Bebida. Manera a sigui menciona, turismo 
na Aruba ta sigui crece, presentando oportunidadnan pa nos 


industria. AFBA ta comprometi pa explora solucion nan innova- 
tivo pa mehora nos ofertanan di servicio. Mientras digitalisacion, 


modernisacion, y robotica ta hunga un papel fundamental den 


e esfuersonan aki, AFBA tambe ta enfoca riba inspira y motiva 
hobennan pa considera un carera den sector di Horeca. 


E industria di Alimento y Bebida na Aruba ta contribui significativa- 


mente na e GDP di e pais. E sector aki, incluyendo restaurant, bar, 
cafetaria, y servicionan relaciona, ta considera un di e sectornan 
principal cu ta stimula actividad economico y entrada di turismo 
na Aruba. E ta brinda oportunidadnan di empleo, genera entrada 
for di bishitantenan tanto local como internacional, y ta contribui 
na crecemento y desaroyo economico general pa Aruba. A pesar 


di nos contribucion significante na economia, e miembronan di 
AFBA ta enfrentando desafionan cu no ta ser atendi agilmente 


door di instancianan concerni. 


“Mi tin confianza cu e foro aki lo brinda un plataforma pa dialogo 
y colaboracion di balor, liderando na desaroyo di mecanismo 
y proceduranan cu ta mas eficiente pa atende e necesidadnan 
di nos industria y di Aruba en general. Nos meta ta pa entrega 
servicio excepcional y un variedad diverso di gastronomia inter- 


nacionalmente renombra” sra Dabian ta expresa. 


Na final di e Foro a ser aproba pa bin cu un reunion di siguimento 


riba tur tema prometi na final di aña pa por revisa progreso. 
Tambe lo organisa un comite cu muy pronto lo ser estableci cu 
diferente instancia di industria pa asina continua e labor di revisa, 
actualisa y informa e comunidad di lo cu e tur ta ser haci pa asina 
agiliza procesonan pa por logra cubri puestonan di trabou. 


Sra Miriam Dabian COO di AFBA ta opina ademas cu e Foro tabata 
exitoso y cu e boluntad cu a ser expresa pa traha den forma 
conhunto lo logra e cambio y adaptacion rekeri pa e industria Di 
Horeca duna e calidad di servicio exigi door di nos local y bishi- 


tantenan. 


Foro organisa pa ‘Aruba Food and Beverage Association’ tabata exitoso 

BO no tin diploma di HAVO, VWO, MBO nivel 4 of MBO largo 
cu ta permiti bo pa wordo admiti n’e estudio di bo prefer- 
encia? Y bo tin 21 aña of mas y bo ta desea di cuminsa un 
associate degree of un bachelor na September 2024? Nos 
tin bon noticia pa bo! Haci e Examen di Admision 21+. Si 
bo completa e examen cu exito, bo por wordo admiti n’e 
estudio di bo escogencia na Hogeschool Rotterdam. 
E trayecto aki ta inclui un test di habilidad y un maximo di 
4 examen di admision. Si bo completa e trayecto cu exito, 
bo por cuminsa e estudio di HBO di bo preferencia na 
Hogeschool Rotterdam na September 2024! 


Esaki ta un oportunidad unico p’e studiantenan sigui nan 
soño y sigui enseñansa avansa na nivel di HBO, hasta sin 
diploma di scol secundario. 


Registra AWE ainda pa e anochi informativo online cu lo 


tuma luga riba diaranson proximo 13 di maart for di 19:00- 
20:00. Manda un e-mail pa hogeschoolrotterdam.aruba@ 
gmail.com pa registra. Lo bo ricibi un link p’e zoom meeting. 


Hogeschool Rotterdam ta brinda oportunidad na studiante Arubano 


Sigui enseñansa di HBO sin diploma atraves di e trayecto di 21+ 


UN grupo di Parlamentarionan di Aruba a bay Panama 
pa atende den Comision di Educacion, Cultura, Ciencia, 
Tecnologia y Comunicacion, e reunionnan di Parlatino. 
Parlamentario di Fraccion di MEP, Ricky Hoek, a duna di 
conoce c’un di e topiconan cu a wordo trata ta ‘Educacion 
Emocional’. Mester remarca cu esaki ta un tema cu e parla- 
mentario a trece dilanti riba 12 di December 2023 durante 
e tratamento di Presupuesto 2024. E ta haya cu e ta uno 
masha importante. 


El a indica cu e topico aki ta asina importante pasobra 
aworaki tur e paisnan di America Latina y Caribe ta trahando 
riba un ley modelo pa introduci esaki den e sistema educa- 
cional. Esaki tin un impacto hopi grandi riba e muchanan, e 
maestronan y sociedad. 


“Rabia, tristesa, desahoga ta puntonan emocional cu hopi 
biaha nos comunidadnan no sa trata cu ne of no sa con pa 
handle cu nan. Y esakinan mester bira puntonan hopi esen- 
cial con bo ta trata cu e emocionnan di cada persona. Na ki 
momento, na ki instancia y con ta bay haci esaki”, Hoek a 
expresa. 
E tema di ‘Educacion Emocional’ ta riba agenda den e 


reunionnan di Parlatino caminda ta bisa con ta bay integra 
esaki den e sistema di educacion. Tambe mester wak ki 
impacto esaki tin pasobra e parlamentario ta di opinion cu 
den tur aspecto di bida tin cu bay anda cu emocionnan. Entre 
mas miho ta prepara cu e tema aki por atende cu nan, por 
yuda y hisa e productividad como tambe e felicidad di cada 
persona na Aruba. 


“Mi ta kere cu riba e punto aki nos lo sigui elabora riba dje 
pa wak con e ley modelo aki ta bay keda incorpora den otro 
y asina tambe nos por trec’e Aruba y traha riba dje mas den 
detaye”, asina Parlamentario Ricky Hoek a duna di conoce 
for di Ciudad di Panama. 


Parlamentario Ricky Hoek (MEP): 


‘Educacion Emocional’ ta un tema cu a wordo 
poni central durante Parlatino na Panama 

D 
urante inauguracion di e fondo agricola AGRIFUND, seis 
(6) comerciante agricultor a ricibi conhuntamente AFL 
735,000 Florin na fiansa, na un interes sumamente abou di 
2%. E Agrifund, cu un suma di Afl. 3 miyon pa financia e sec- 
tor Agricultor comercial, ta un iniciativa di Minister Geoffrey 
Wever, Minister Ursell Arends y Qredits Aruba, pa stimula ag- 
ricultura como pilar economico nobo y yuda construi e siguri- 
dad alimenticio Arubano anhela despues di 2020. 


Awo sector Agricultor a ricibi un herment mas pa yuda e 
comercialisacion efectivo di e sector y contribui grandemente 
n’e siguridad alimenticio di nos pais esta Afl. 3 miyon pa finan- 
ciamento di nan actividadnan comercial. 


Minister Geoffrey Wever, hunto cu Minister Ursell Arends y Sra. 
Nathaly Harms, representante di Qredits Aruba y Sr. Jeremy 
Croes, director di Aruba Agri Development Company N.V., ta 
parti di e momento historico cu e inauguracion di AGRIFUND. 
E fondo aki lo yuda grandemente den enfrenta e retonan den 
agricultura comercial: e necesidad pa financiamento accesibel 
adapta na e necesidad di e comerciante den sector primario. 


Minister Geoffrey Wever, ta consciente cu tin mas reto y tin 
oido pa esakinan. Pa hopi tempo a identifica diferente reto pa 
comercialisacion di produccion local, e.o accesibilidad di finan- 
ciamento, disponibilidad di tereno, costo di utilidad, escasez 
di conocemento empresarial y tecnologico. Sinembargo, 
Minister Wever ta enfatisa cu financiamento pagabel tabata 
uno di esnan mas grandi den e sector. E ta spera cu e iniciativa 
aki por ta e catalisado pa mas financiamento den futuro por 
medio di expansion di e fondo aki, of como un posibel “spring- 
plank” pa e institutonan financiero local. 


Siman pasa Minister Geoffrey Wever, despues di un proceso 
legal di mas di 2 aña, a logra modernisa y converti un empresa 
di Land Aruba, cu pa añas no tabata activo y cu tabata dispone 
di mas o menos AFL 1.200.000 Florin cual anteriormente 
tabata ‘frozen’. Awo, hunto cu Qredits Aruba a logra lansa un 
fondo di Afl. 3 miyon na disposicion di e sector agricola. 
“Nos mision ta pa elimina e bareranan cu ta impedi crecemento 
di un industria agricola comercial na Aruba. AGRIFUND, t’e 
base fundamental pa stimula e industria aki,” Minister Wever 
a indica. 


Minister Wever y Minister Arends ta gradici Sr. Elwin Groeneveld 
y Sra. Nathaly Harms di Qredits Aruba p’e confiansa, pasenshi 
y pa kere den Aruba y den Aruba su sector primario como pilar 
economico. “Sin Qredits Aruba nos no lo por a logra esaki”, 
Minister Wever ta termina. 


Geoffrey Wever: 


AGRIFUND cu 3 miyon florin disponibel na fiansa p’e sector agricultor 

45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


DEN cuadro di un proyecto nobo, unda lo brinda ayudo adicional 
na atletanan di alto rendimiento di Aruba den e categoria di Youth, 
Junior y Senior, Comite Olimpico Arubano ta buscando algun 
entrenador capacita pa asina forma parti di e team dinamico cu 
lo eherce e tareanan como “entrenador di preparacion fisico”. 


Esaki ta un posicion full time cu posibilidad di algun part time. 


E trabounan aki lo ta bou di guia di un comision di algun profe- 
sional cu ta forma di COA, y lo duna e guia necesario pa asina 


sigura un bon nivel di ehecucion. 


Algun requisito pa tin den mente pa ora ta desea di aplica: 
- Por planifica entrenamento riba escrito y grafico y/of dispuesto 
pa siña esaki 


- Ta disponibel full time/part time a base di “freelance contract” 
cu COA 
- Transporte propio, pa ora mester haci entrenamento riba tereno 
- Por traha independiente y den team 
- Habilidad pa siña y ta critica di informacion 


- Ta dispuesto pa traha ora varia a base di necesidad di e atle- 
tanan 
- Bon den comunicacion por escrito y verbal 
- Experiencia previo un “plus-punt” 


- Certificacion ta un “plus-punt” 
- Dispuesto pa sigui curso (local y internacional) 


Si ta desea di aplica y/of ta desea mas informacion, por e-mail na 
info@olympicaruba.com pa mas informacion. 


Pa un proyecto nobo pa yuda e desaroyo di nos atletanan di rendimento local 
COA ta busca preparadonan fisico 

E beachnan ideal di Aruba conoci pa nan beyesa puro y 
hotelnan luhoso, no ta solamente un destinacion pa turista, 
pero tambe ta atrae e elite economico di Venezuela. Mientras 
e atencion tabata hopi biaha riba e fluho di migrante laboral 
di Venezuela cu ta scapa e crisis humanitario den nan pais, 
awo tin un tendencia nobo: e yegada di inversionista rico di 
Venezuela, algun di cual supuestamente tin conexion cu e 
regimen di Maduro. 


E inversionistanan aki ta cumpra propiedad cu ta adecua 
p’e mercado lucrativo di Airbnb, ta adkiri apartamento y ta 
establece negoshi. Aunke e actividadnan aki riba su mes no 
ta ilegal, tin preocupacion tocante e tratamento preferen- 
cial cu e personanan aki ta aparece di ricibi compara cu otro 
migrante Venezolano. 
E desigualdad aki ta kibra e cuestionnan etico pa Aruba. 
Di un banda, e isla ta beneficia di e entrada di capital, sin 
importa di unda e ta procede. Na otro banda, tin hende cu 
ta argumenta cu e aceptacion abiertamente di inversionista 
cu posibel conexion cu un regimen autoritario, mientras cu 
ta critica e regimen di Maduro na mes momento, ta refleha 
hipocresia den e politica di Aruba. 


E fenomeno di “Los Enchufados” 
E termino “Los Enchufados” ta referi na Venezuela na 
esunnan cu segun ta indica a enrikece nan mes door di 
conexion cercano cu e poder gobernante. Aunke no tin 
prueba cu tur inversionista rico di Venezuela na Aruba ta 
satisface e descripcion aki, e posibel presencia di fuente di 
capital dudoso ta agrega un otro nivel di complehidad n’e 
situacion aki. 


Un sistema dividi? 
E imagen di un sistema dividi, cu ta prefera Venezolano rico 
en comparacion cu esunnan cu ta huy pa motibo economico, 
ta causa inkietud. Hopi migrante laboral di Venezuela ta 
enfrenta dificultad pa haya alohamento y trabou, y ta topa 
cu obstaculo burocratico cu hende cu recurso financiero cu 
por maneha sin ningun problema. 


E desigualdad aki ta ilustra e desafio mundial di balansa 
pragmatismo economico cu preocupacion tocante e 
derechonan humano y igualdad. Aruba mester refleha 
riba con e Venezolano recien yega por wordo integra na 
un manera husto, sin importa nan antecedente socioeco- 
nomico, y mesora ta keda alerta p’e posibel origen dudoso 
di algun inversionista. 
Yamada pa transparencia y investigacion adicional 
Atende e cuestion compleho aki ta necesario mas trans- 
parencia tocante e origen di e capital di e inversionistanan 
Venezolano na Aruba. Un proceso di investigacion detaya por 
yuda garantisa cu e isla no ta bira sin intencion un refugio 
pa hende kende nan rikesa posiblemente tin conexion cu 
corupcion of violacion di derecho humano. 


E caso di Aruba y su inversionistanan Venezolano ta pone 
un luz riba e dilema etico cu ta wordo crea pa fluho global 
di capital den un era di crisis humanitario y regimen autori- 
tario. 
E situacion aki ta pidi dialogo habri y un compromiso pa 
mantene principionan di honestidad y inversionnan etico for 
di parti di e gobierno di Aruba y su habitantenan. 


Kibrando cuestion etico y di igualdad 


Elite di Venezuela ta busca refugio na Aruba 


U 
n topico di suma importancia den e periodo actual ta e 
bishita di Het College Aruba financieel toezicht (CAft) na 
Aruba, cu a tuma luga riba dia diabierna 1 di Maart ultimo. 
Den reaccion riba esaki, e Parlamentario di Fraccion di MEP, 
Ricky Hoek, a manifesta su satisfaccion cu e reunion a resulta 
di un forma sumamente positivo. 
E reunion cu CAft ta indica claramente e progreso economico 
cu Aruba ta logrando. Nos ta mira cu e maneho financiero 
di Aruba ta na un rumbo positivo, indicando un compro- 
miso robusto cu ta bay den direccion di un recuperacion 
economico duradero y sostenibel. Ta evidente cu Aruba ta 
cumpli cu su debernan, tanto localmente como internacio- 
nalmente. Hoek a enfatisa cu CAft a identifica algun area 


unda tin oportunidad pa mehora. Esey ta algo cu Gobierno 
di Aruba y Parlamento ya ta conoci cu ne caba, y ta enfoca 
riba nan. Sinembargo, e evaluacion general ta indica un 
panorama positivo pa e situacion financiero di Aruba. 
E parlamentario a expresa gradicimento for di Fraccion di 
MEP pa e sosten pa e trabao bon haci pa Gabinete Wever 
Croes II den e esfuerso pa recupera e economia di Aruba. 


Ademas, el a reconoce e profesionalismo di e expertonan 
den e sector financiero, kendenan a demostra nan conoce- 
mento, disciplina, y experiencia pa dirigi Aruba na un rumbo 
nobo, cual lo resulta den un resultado financiero structural 
y positivo. 


Parlamentario Fraccion di MEP Ricky Hoek 


CAft ta indica claramente e progreso economico cu Aruba ta logrando 

DIABIERNA y diasabra dia 15 y 16 di 
maart 2024 lo tuma luga e di 12 edicion 
di Aruba DOET! Un iniciativa di CEDE 
Aruba den cooperacion cu Oranje 
Fonds, unda organisacionnan social 
y boluntarionan ta bini hunto pa haci 
trabou pa of actividadnan social cu un 
grupo di interes. 


Aruba DOET tin e aña aki un total di 172 
proyecto cu mester di 3.500 boluntario. 
Actualmente tin mas cu 
3.000 boluntario cu a registra caba, pero 
ainda mester di hopi boluntario pa por 
realisa tur e proyectonan aki. Ainda tin 
posibilidad pa registra via e website aruba- 
doet.com. 


Pa e apertura oficial, Aruba DOET ta invita bo pa e proyecto 
social di Stichting Schouwburg Aruba na Cas di Cultura. Nan 
ta organisa un proyecto social cu un concierto di the Blue 
Mermens, un sing along y tambe algun surprise acts! E aper- 
tura oficial lo tuma luga un dia prome cu Aruba Doet, locual 
ta diahuebs, 14 di maart 2024. Porta ta habri di 6:30pm y 


entrada ta gratis. Reserva bo luga via e-mail: info@casdicul- 
tura.aw. 
Aruba Doet ta invita esunnan cu no a 
registra ainda, pa bishita e website 


www.arubadoet.com 
pa 
mira 
y 
registra pa un di 172 proyectonan 
of pa cualkier di e siguiente proyec- 
tonan cu tin un gran necesidad 
ainda na boluntarionan: 
•ViperStrong 
(Fundacion pa Conscientisa Hubentud) 
•Pasadia Infantil Te Aworo 
•Centro di Bario Tanki Leendert 
•Stichting 
Centrum 
Sabana 
•Grandi Softball Organization 
•Stichting The Goat Aruba 
•SV Racing Club Aruba 
•De Schatkist Peuterschool en 
•Naschoolse Opvang 
•Gihae tang soo do y gymnastics 
stichting 
•Scout Groep Baden Powell 
•Fundacion Grupo Scout Cacique 
•Colegio EPI 


Aruba Doet 2024 ta cla pa cuminsa 


DESPUES di un edicion exitoso na 2023, Cas di Cultura un biaha mas 
ta organisa e concierto di apertura di Aruba Doet pa su boluntarionan y 
tambe pa personanan cu limitacion. 


Riba diahuebs, 14 di maart 2024 tur boluntario di Aruba Doet y pueblo di 
Aruba henter ta invita pa un anochi yena cu musica y canto. E concierto ta 
cuminsa 7’or di anochi den e auditorium (sala grandi) di Cas di Cultura y 
entrada ta completamente gratis. 


Pa reserva luga mester manda un e-mail na info@casdicultura.aw. 


E banda musical “The Blue Mermens” lo habri e anochi cu ritmo y ambi- 
ente di Virginia Rasmijn, Reno Steba, Serghio Jansen, Ricardo Añasgo y 
Richard Holmond. 


Ataniro y DJ Sky tambe lo ta “den cas” y e anochi lo finalisa cu karaoke, 
unda cu publico lo por subi escenario y demonstra nan talento. E evento 
lo ta di 7’or pa 9’or di anochi. 


Un y tur ta keda cordialmente invita pa un anochi alegre, na unda inclu- 
sion di esnan cu limitacion ta central. Aruba Doet ta wordo organisa door 
di CEDE Aruba den colaboracion cu Oranje Fonds. Cas di Cultura ta gradici 
tur esnan cu a inscribi pa bira boluntario y cu lo ta activo durante henter e 
fin di siman aki cu varios proyecto na beneficio di nos comunidad. 


Na Cas di Cultura 


Concierto di apertura 
di Aruba Doet 

PROME Minister di Aruba, Evelyn Wever-Croes, Prome 
Minister di Sint Maarten, Silveria Jacobs y vice Prome 
Minister di Corsou, Ruthmilda Larmonie-Cecilia, ta atende 
un conferencia na Nacionan Uni riba e posicion di hende 
muhe. Durante e conferencia cu ta cuminsa e siman aki, lo 
atende cu e avancenan di hende muhenan mundialmente y 
den Caribe, y lo adresa e retonan creciente. 
“Siman pasa nos a celebra dia internacional di hende muhe na 
Aruba. Durante tur e encuentronan cu mi a atende diabierna 
ultimo, a bin dilanti e deseo di hende muhenan pa nan bos wor- 
do scucha y pa nos mira mas participacion di hende muhenan 
den nos comunidad. Un encuesta recien di Centraal Bureau 
voor de Statistiek (CBS) a mustra cu 90% di persona kier mira 
mas hende muhe den posicionnan di gobierno y parlamento. 
Lamentablemente na Aruba nos ta mira cu e indice di violencia 
contra mucha muhe y hende muhe ta un problema serio ainda. 
Tur e temanan aki ta wordo trata na Nacionnan Uni den e 
conferencia di ‘Commission on Status of Women’. Mi lo at- 
ende e dos prome dianan di e conferencia, den cual mi lo 
duna e statement den nomber di Reino Hulandes. Alabes 
mi lo reuni cu institutonan cu ta asisti nos den e lucha pa 
derecho di hende muhe, UN Women y WorldBank. 
Semper ta bon pa demostra kico tur nos hendenan ta haci- 
endo na Aruba riba e tereno aki, den sector publico, sector 


academico, organisacionnan boluntario y NGO’s. Y ta impor- 
tante pa scucha kico tur por wordo haci y ayudo cu nos por 
haya pa asina logra nos metanan”, Prome Minister Evelyn 
Wever-Croes a duna di conoce. 


Minister Presidentnan di Aruba, Corsou y Sint 
Maarten ta atende reunion na Nacionnan Uni 
Conferencia Commission On Status Of Women 

HORACIO Oduber Hospital (HOH) a tene su “open dag” 
riba diasabra 9 di maart cu e meta principal pa hobennan 
por wordo inspira y motiva pero tambe pa mira e diversi- 
ficacion di trabounan cu tin na hospital. Mas o menos 200 
studiante di diferente scol a atende e mainta aki cu tabata 
un exito rotundo. Cathleen Gomez-Hernandez, coordinador 
di stage na HOH Academy, a expresa cu e hobennan cu a 
atende e “open dag” por a scucha tocante e diferente disci- 
plinanan cu tin na HOH, papia cu e trahadonan y tambe nan 
a haya demostracion “LIVE” di diferente tarea cu e traha- 
donan ta ehecuta manera por ehempel reanimacion, con pa 
pone gips, con pa hinca infuus den brasa y siña tocante e 
curpa humano. Tambe nan por a haya un “tour” riba depar- 
tamento di radiologia, revalidatie y camber di operacion. 


Informa y inspira 
E meta di HOH durante e “open dag” tabata pa informa e 
hobennan tocante e diferente trabounan cu tin na hospital. 
Pero tambe pa inspira nan pa asina den futuro nan bay 
studia y sigui nan carera den mundo di cuido na Horacio 
Oduber Hospital. Tabatin presente diferente departamento, 
esta di cuido mes te na e departamentonan cu ta brinda 
sosten manera cushina, IT y mas. 


Por ultimo Cathleen Gomez-Hernandez a gradici tur e depar- 
tamentonan cu a duna di nan banda y hinca un booth inter- 
activo y profesional den otro pa asina por informa tur e 
studiantenan cu a presenta durante e “open dag” informa- 
cion inspirativo. Sin duda, mester gradici e mayornan cu ta 
stimulo e hobennan cu a presenta ne mainta aki pa hunto 
nan traha riba un posibel futuro briyante pa nan mes den e 
mundo di hospital. 


Dia exitoso 
Gregory Croeze, miembro di Hunta di Directiva di HOH, a 
comenta cu hospital ta traha cu diferente specialista, dokter, 
nurse, nurse specialisa y mas pero no lubida cu un total 
di 50% di e empleadonan di HOH ta traha indirectamente 
den cuido. Pues tin personal den cushina, den IT, Recurso 
Humano, Administratie y mas. Hospital ta conta cu alred- 
edor di 1200 trahado den tur tipo di funcion cu por imagina, 
pues cuminsando den tur loke tin di haber cu cuido te na 
personal cu tin di haber cu finansa y mas. 


Croeze a comenta cu HOH Academy ta duna diferente curso 
pa esnan cu kier specialisa den nan profesion, por ehempel 
si bo ta un Basis Verpleegkundige, HOH ta ofrece pa durante 
bo carera bo sigui bo estudio pa specialisa den por ehempel 
OK Verpleegkundige, Dialyse Verpleegkundige, Endoscopie 
Verpleegkundige y mas. Tambe si acaso den e periodo cu 


e hoben ta studiando e tin deseo di stage, por acerca HOH 
tambe cu ta ofrece diferente cupo pa haci esaki cerca nos. 


Hunta di Directiva y team di maneho completo ta gradici 
HOH Academy pa un tremendo “open dag” cu alrededor di 
mas o menos 200 studiante cu a bishita nos. “Spera e dia 
aki por inspira y motiva e muchanan pa nan bay studia den 
e ramo di cuido”, asina Gregory Croeze a termina bisando. 


Cu e meta pa inspira y motiva 


Hospital a organisa “open dag” p’e futuro profesionalnan den cuido 

DIABIERNA atardi, Prome Minister 
Evelyn 
Wever-Croes 
hunto 
cu 
Minister Xiomara Maduro y Minister 
Endy Croes a bishita St Michael 
Paviljoen, riba un invitacion en 
conexion cu Dia Internacional di 
Hende Muhe. E celebracion aki 
tabata estilo protocolar, na unda nan 
a bisti e damanan presente elegante 
cu un sombre estilo protocol, cu 
varios minister y parlamentario a 
provee. E luga tambe tabata hopi 
bunita decora, creando un ambiente 
manera ta na oficina di gobierno 
esaki ta tumando luga. 


Prome Minister a expresa, cu e atardi 
aki tabata uno hopi bunita, na unda 
nan como mandatario di pais Aruba, 
por a comparti e dia special aki cu 
tur e damanan, cu ta cliente di pavil- 
joen. Nan por a disfruta e atardi aki, 
di un bunita presentacion duna pa 
Edjean Semeleer y un bunita poesia 
duna pa señora Ivy Goeloe. Sigur un 
atardi sumamente ameno cu e ser 
femeninonan importante aki. 


“Den nomber di Gobierno di Aruba, 
mi kier a gradici cada un di e 
damanan cu tabata presente pa tur 
loke nan a haci pa nos, pasobra ta 
danki na nan labor, awe nos por biba 
y lanta nos yiunan riba e pais aki, cu 
yama Aruba. Tambe un danki na tur 
esnan cu ta labora den e area impor- 
tante aki, y cu ta duna cada un di 
e damanan aki, e bon trato cu nan 
merece”, Prome Minister a expresa. 


Na final di e celebracion, Prome 
Minister a wordo sorprendi cu un 
cuadra grandi cu tur e mannan di e 
grandinan riba dje. Prome Minister 
a expresa cu e bunita regalo aki a 
touch su curason, y cu e lo ta un 
recuerdo di e bunita celebracion aki 
hunto cu clientenan femenino di St 
Michael Paviljoen. 


Celebracion di Dia Internacional di Hende Muhe na St Michael Paviljoen 


Nos grandinan a celebra ‘Dia di Hende Muhe’ estilo protocolar 

P’E ocasion aki Minister Maduro 
tabata tin e honor pa haci e 
discurso di apertura y a brinda e 
mensahe: “Inclusion ta cuminsa 
cu bo mes y den bo mente. No 
laga nada limita bo. Inverti den 
bo mes, educa bo mes, desa- 
roya bo mes personal y profe- 
sionalmente. Busca semper un 
oportunidad pa crece y sali for 
di bo zona di confort pa logra bo 
metanan.” 


Na final di su discurso, e manda- 
tario mes a sali for di su zona di 
confort, y a canta un parti di e 
cantica Miss Dior di Jeon cu letra 
adapta na e ocasion. “Mami 
sweet su barbie bon lanta. Mi 
colonia ta parce Miss Dior, Mi sa 
ki e cosnan ta. Nan ta yama mi 
Xiomara, Mi so, mi’n falta nada. 
Nada. Mi mes ta nabega.” Un 
gesto cu a wordo masha bon 
ricibi pa e publico. 


Grandi e sorpresa tabata ora cu 
Jeon mes a subi stage pa asina 
dedica e cantica Miss Dior como 
un serenata pa tur e damanan 
presente riba nan dia special. 
Esaki tabata un sorpresa cu 
Minister Maduro a plania den tur 
secrecia pa yama danki na tur 
e damanan cu a bin hunto den 
e conferencia dedica n’e Hende 
Muhe di Aruba. 


Minister Maduro kier yama un 
danki special na nos artista inter- 
nacional Jeon pa e bunita gesto 
aki cu a keda graba den mente y 
curason di tur e damanan. Masha 
danki Jeon pa haci e apertura di 
e conferencia uno asina special. 


Na comienso di e conferencia dedica na Dia Internacional di Hende Muhe 2024: 
Minister Maduro a sorpresa tur dama cu 
un serenata di Jeon cantando Miss Dior 

CINCO organisacion ta uni pa haci e evento 
grandi aki. C.B. Piedra Plat, Centro Famia Piedra 
Plat, Fundacion Car-Ritmo, SV Britannia y Roller 
Skate Aruba. 


Lo tin un programa cu lo deleita grandi y 
chikito, cuminsando for di 9or di mainta cu un 
koffie morgen y weganan di football pa mucha, 
tentnan cu benta di artesania, cos dushi, Pasa 
boca crioyo, mata y mucho mas. Tambe lo tin 
apertura di un speeltuin nobo cu dino jump pa 
e muchanan y weganan popular pa tur edad y lo 
tin un espacio apart pa practica roller skate pa 
mucha y adulto. 


Pa 12or di merdia cushinanan lo ta habri cu 
benta di cuminda crioyo y cu diferente otro tipo 
di cumindanan. E bar lo ta habri for di 9or di 
mainta. Show cultural ta cuminsa 1:00pm. cu 
diferente bandanan musical y bailenan folklorico. 
Lo tin tentnan grandi pa sinta come y disfruta di 
e show cultural. 


Pa 4:30pm lo tin e famoso balansamento di auto 
cu chens pa gana premionan. 
E actividad completo lo tuma lugar ariba e 
parkeerplaats di C.B. Piedra Plat/CDFB y lo 
termina pa 6:00 PM. 


Nos ta invita e pueblo di Aruba en general y 
tur e habitantenan di e bario di Piedra Plat y 
vecindario pa bin celebra y disfruta nos dia di 
Himno y Bandera 18 di maart 2024. Den nos 
bario. Aruba ta nos baranca stima. 


Celebracion 18 di maart 2024 lo ta grandi na Piedra Plat 

PA midi e uzo di alcohol entre esnan cu a sufri IPV, nan 
mester a contesta e siguiente pregunta: Bo ta bebe alcohol 
tin biaha? Nan por a scoge entre e siguiente categoria di 
contesta: ¨No, {apenas]; 
¨´un biaha pa siman of menos¨; ¨un par di biaha pa siman* 
y {casi} tur dia¨. 
521 {68.73} di e respondientenan a contesta e pregunta 
aki. E mayoria cu ta 70.06% a bisa cu nan no of casi no 
ta bebe alcohol, mientras 23.03% a bisa di bebe un biaha 
pa siman of menos. Solamente 6.72% y o.19% respectiva- 
mente a reporta di bebe alcohol un par di biaha pa siman y 
casi tur dia. 


Pa midi e cantidad di alcohol cu ta ser bebi, a haci e siguiente 
pregunta: cuanto glas bo ta bebe normalmente? {1 botter di 
cerbes ta conta pa 1 ½ glas normal}. 
Contesta: un total di 208 for di 521 respondiene a contesta: 
mas di 90% ta bebe 1 pa 5 glas di alcohol; 8.65% ta bebe 6 
pa 10 glas y ningun a contesta mas cu 10 glas. 


Midimento di uzo di droga ilegal 
E uzo di droga ilegal a ser midi pa e siguiente pregunta: bo 
sa uza droga ilegal tin biaha? Contestanan: 
1. No, casi no; 
2. Un par di biaha pa luna; 
3. Un biaha pa siman of menos; 
4. {casi} tur dia. 
Casi 100% di e respondientenan {99.20%} a bisa di nunca 
a uza droga ilegal. Solamente 0.80% a reconoce di a uza 
droga ilegal. 2 respondiente a contesta di a uza droga ilegal 
un par di biaha pa luna; 1 a bisa di uza droga1 biaha pa 
siman of menos y 1 otro a admiti di uza droga {casi} tur dia. 


Midiendo consecuencianan negativo di IPV pa e curpa 
A pidi e respondientenan pa contesta ken ta culpabel di e 
siguiente consecuencianan negativo. E 6 preguntanan ta 
tocante marca di golpi, corta, plekinan cu ta haci dolor, golpi 
contra horea y wowo, saca brasa for di luga y plekinan cu ta 
muestra di kimamento, wesonan kibra, djente kibra, y misk- 
raam {perde bariga}. 


Resultado: 
Marca di golpi {16.36%}; a perde e baby dor di e golpinan 
ricibi: {8.64%}: injuries: {5.23%}; golpinan cu a afecta 
organonan interno: {2.50%}; heridonan diep {1.59%} y 
plekinan causa pa kimamento {1.36%}. 


Mencionando e agresor: 
A ser pidi na e respondientenan pa menciona e agresor 
cu a afecta e respondiente su bienestar fisico y mental. 
Contestanan: E pregunta aki a ser contesta pa 89 {20.23%} 
for di e 440 respondientenan cu a experiencia IPV. Como 
prome agresor a ser nombra: e ex-partner {46.07%}; sigui 
pa e casa/pareha actual {29.21%}. Tur dos: {3.37%}. 


Grado di a ser afecta 
E respondientenan mester a indica cuanto hopi e maltrato 
a afecta nan; Di e 87 respondientenan, cu a ser afecta 
{90.80%} a contesta e pregunta di e manera aki: mayoria a 
contesta. Un poco: 38%; 21.5% a bisa cu nan a ser afecta 
hopi y 22.8% a bisa cu esaki a afecta nan masha hopi mes. 
Un di cada 10 respondiente {10.1%} a bisa cu nan ta prefera 
di no contesta. 


E ultimo 2 preguntanan ta tocante tin miedo di e casa/ 
pareha actual y te cua grado di miedo. E resultado ta: 72 di 
e 598 respondiente {12.04%} a contesta di tin miedo di e 
pareha/casa actual. E respondientenan a indica di tin miedo 
algun biaha {82.27%} y a sinti miedo casi tur biaha, 9.5%. 


E di dos pregunta ta tocante miedo di e ex –partner; 115 
respondiente cu ta 23.37% cu a yega di experiencia IPV a 
contesta afirmativo. 307 {62.40%} a contesta di nunca a 
sinti miedo. 


Pa midi e grado di miedo a ser puntra na e respondientenan 
pa indica cuanto esey a afecta nan. E resultado ta: ¨un tiki¨ 
37.97%; ¨masha hopi´ 22.78%: ¨basta hopi¨21.52%: ¨mi 
ta prefera di no contesta¨ 10.13% y ¨mi no sa¨ 7.59%. 


Investigacion encuanto Violencia Domestico na Aruba 


Capitulo 14: Midimento di uzo di Alcohol 

E proposito di e estudio aki tabata pa 
investiga si e respondientenan cu a 
contesta e preguntanan tocante abuso 
domestico prome cu 18 aña, si nan ta 
maltrata nan yiu{nan} awor cu nan ta 
mayornan y si nan ta haci esey, nan ta 
contribui na mantene e circulo vicioso 
di violencia. Bisa di otro manera: nan 
ta pasa e violencia cu nan a sufri como 
mucha pa nan propio yiunan. E conse- 
cuencia tristo di esaki ta cu nan propio 
yiunan lo haci esaki cu nan propio 
yiunan dia nan lo tin yiu{nan}. Esaki 
ta ser yama violencia intergenera- 
cional of transgeneracional. Teorianan 
Social basa riba e teoria di Albert 
Bandura {Bandura, 1977} ta bisa cu 
hende muhe cu a ser maltrata of abusa 
prome cu 18 aña, tin e tendencia di 
tambe maltrata of abusa di nan yiunan. 
A dicidi di midi e maltrato menciona, 
mirando e cantidad di maltrato contra 
mucha cu ta ser publica den e corant. 


Un di e pensamento mas comun 
tocante violencia domestico ta cu si 
mucha presencia violencia domestico 
na cas, esaki tin un impacto grandi 
riba mucha. Cu otro palabra: un mucha 
cu ta lanta den un hogar violento, tin 
e tendencia di ripiti e patronchi ey ora 
e bira adulto. Pasobra manera e teoria 
ta bisa: Un mucha cu ta crece den un 
hogar violento, lo ripiti e patronchi 
dia e bira adulto. Hende ta siña dor di 
observa, imita y ripiti. 


E patronchi of modelo ariba menciona, 
ta ser yama pa profesionalnan di 
husticia y social e ¨ciclo di violencia¨ 
of ¨transmision di violencia intergen- 
eracional¨. Pa tanto hende muhe como 
hende hombre, crece den un hogar 
violento, ta incrementa e riesgo di bira 
un agresor of un victima dia e bira adulto. 
E patronchi aki pa mucha homber ta 
significa cu nan tin e tendencia di exter- 
nalisa y actua na un manera cu nan ta 
ofende of maltrata otro persona, siendo 


cu mucha muhernan ta internalisa dor 
di acepta e maltrato y bira victima, bira 
depresivo of haci nan mes daño. No 
ta tur biaha mucha cu a crece de un 
hogar violento lo ripiti e patroncho aki. 
Es mas, e ta posibel cu mucha cu NO 
a ser maltrata, lo maltrata nan propio 
yiu{nan} of otronan. Esey ta depende 
di factornan biologico. 


Psycholoognan social a explora e rela- 
cion entre e estilo di actitud {attach- 
ment} y transmision intergeneracional 
di violencia. Generalmente tin 2 manera 
di actitud: un actitud sigur of insigur. 
Den infancia, un hogar unda tin pelea/ 
conflicto entre pareha, cu por inclui 
IPV {Violencia entre pareha} locual 
por causa un estilo di insiguridad entre 


e yiunan. Ora muchanan ta sinti cu un 
of tur dos mayornan lo no ta fisica- 
mente of psicologicamente accesibel 
pa nan, por ehempel ora di un sepa- 
racion of divorcio, esaki ta crea miedo 
y ansiedad cerca e muchanan, cu lo 
causa un actitud, insigur. 


Den e teoria di enseñanza social {Social 
Learning Theory} e relacion entre 
mayornan y con nan ta trata otro, cu 
ta ser experiencia pa e yiunan den nan 
infancia y hubentud, ta e referencia 
mas importante cu nan ta haya con pa 
comporta den un relacion di pareha 
adulto. 
E Tata ta e miembro di famia principal 
cu por predeci comportamento crim- 
inal cerca su yiu homber. 


Investigacion encuanto Violencia Domestico na Aruba 


Capitulo 15: Violencia Transgeneracional 

MUCHANAN tin biaha ta haci cosnan cu no ta bon of tin 
biaha nan no ta of no kier tende. E preguntanan cu ta sigui 
ta tocante bo reaccion riba comportacion di bo yiu. 
Por fabor indica dor di marca un di e preguntanan siguiente, 
cuanto biaha bo a reacciona di e manera ey den e ultimo 6 
luna? 


E preguntanan ta: 
1. Bo a splica bo yiu{nan} pakico no tabata bon loke e of 
nan a haci? 
2. Bo sa duna bo yiu{nan} tin biaha un ¨time out¨{ por 
ehempel pa mand´e pa su camber}? 
3. Bo a yega di menasa bo yiu{nan}? 


4. Bo a yega di sacudi bo yiu{nan}? 
5. Bo a yega di grita bo yiu{nan}? 
6. Bo a yega di insulta of uza palabra malo cu bo yiu{nan}? 
7. Bo a yega di dal bo yiu{nan} cu bo man riba nan chan- 
chan?; 
8. Bo a yega di dal bo yiu{nan} cu un faha, slof of un obheto 
duro? 
9. Bo a yega di dal bo yiu{nan} otro caminda cu nan chan- 
chan {brasa of cabes} cu un faha, slof of obheto duro? 
10. Bo a yega di dal bo yiu{nan} cu bo mokete of scop´e 
{nan} 
11. Bo a yega di tira bo yiu{nan} contra vloer of dal´e{nan} 
abou? 


Investigacion encuanto Violencia Domestico na Aruba 


Capitulo 16. Midimento di e violencia transgeneracional 


E Resultado tabata lo siguiente: 

DEN HAAG – Pa dia internacional di idioma 
materno, Dutch Caribbean Book Club a 
organisa un evento na Curacaohuis na Den 
Haag. Presenta n’e evento aki tabata Minister 
Plenipotenciario di Aruba Ady Thijssen. 


E programa a cuminsa cu un charla di Jorge 
Labadie Solano den cual el a conmemora 
Antoine J. Maduro. Despues Gregor Dijkhoff a 
tene un charla tocante su difunto tata Mario 
Dijkhoff, linguista/autor Arubiano cu ta conoci 
pa su diccionario/woordenboek Nederlands- 
Papiaments/Papiaments-Nederlands. 


Riba un di e potretnan por mira e autor cu su 
sistema di “kaartenbakken”. Den e bakinan aki 
tabata tin carta unda a skirbi palabra cu su nifi- 
cacion. Esey tabata su sistema pa traha, paso 
e tempo ey no tawatin PC/laptop. Su difunto 
casa Ruth Dijkhoff tabata type anochinan largo 
(supuestamente durante un par di aña) ariba 
type mashin pa caba cu e trabou di typemento 
di e diccionario. Tabata un proyecto masha 
grandi cu e autor a logra hunto cu su casa 
durante e periodo 1977 – 1980. 


Banda di e diccionario, Gregor a presenta tur 
e otro obranan cu hopi persona no conoce y 
a duna informacion con e autor tabata traha, 
su proceso di skirbi buki y con su bida a bay 
en general. Tambe a repasa varios kaft cu e 
bukinan tabata tin. 
Despues Collin Edson a finalisa e evento cu un 
dictee Papiamentu. 


Gregor Dijkhoff ta duna curso di Papiamento na 
Hulanda y a funda Stichting Dijkhoff Papiamento 
Cursussen cu a herdruk casi tur buki di Mario 
Dijkhoff. E titulonan di e demas obranan ta: 
Papiaments stap voor stap (Papiamento 
voor beginners), Proverbio y Dicho di Aruba, 
Gramatica di Papiamento y Terminologia 
Gramatical. Recien Gregor y su ruman Maik a 
publica e bukinan nobo Papiamento Step by 
Step (Papiamento for beginners) & Papiamento 
Paso a Paso (Papiamento para principiantes). 
Por contact via www.dijkhoff-talen.nl social 
media: @dijkhofftalen y @papiamentodic- 
tionary. 


Potretnan cortesia di Arubahuis 


Charla tocante bida y obranan di Mario A. Dijkhoff 

DEN HAAG – Durante di un ceremonia special na Gabinete 
di Aruba, ex burgemeester di Venray Leontien Kompier a ricibi 
un reconocimento di Gabinete di Minister Plenipotenciario 
di Aruba. N’e ocasion aki a nombra señora Kompier como 
“Loyal Amity Envoy”. Minister Plenipotenciario mr. Ady 
Thijsen hunto cu Prome Minister mr. Evelyn Wever-Croes a 
haci entrega di un escultura di glas den forma di un Watapana 
como simbolo di e reconocimento aki. E reconocimento aki 
ta pa señora Kompier su sosten incondicional na Aruba y 
tambe su sentimento caluroso pa nos pais. 


Minister Thijsen a cuminsa bisa cu desde un principio su 
persona tabata tin un click caluroso cu señora Kompier 
y di su banda a mustra cu e ta habri pa yuda pa yega na 
formanan di cooperacion entre Venray y Aruba. ‘Ta door di 
e bon contactonan -conhunto cu miembro di gemeenteraad 
di Venray Amira Luydens-Dabian – cu a papia di bin cu un 
“intentie verklaring” entre Venray y Aruba riba e tereno di 
apicultura y un exposicion riba carnaval. Pa loke ta apicul- 
tura, nos a papia cu Universidad di Wageningen cu tambe a 
mustra interes pa cooperacion’. 


‘Esaki ta e dinamismo di un persona manera Leontien 
Kompier cu a mustra cu e tin un curason grandi pa Aruba 
y cu e lo kier coopera cu Aruba; haci algo pa Aruba. Tambe 


despues di su funcion como burgemeester di Venray y p’esey 
e merece e reconocimento aki,’ asina minister Thijsen a bisa. 
Prome Minister a gradici señora Kompier pa su sosten na 
Aruba. Premier Wever-Croes: ‘Despues di e pandemia nos ta 
busca formanan di cooperacion. Mi ta spera cu e palabra- 
cionnan haci tocante intencion pa cooperacion, rapido lo 
por keda concretisa, pasobra esaki lo nifica hopi pa Aruba.’ 


Leontien Kompier su prome palabranan despues di a ricibi 
e escultura tabata cu e ta sinti’e hopi honra. ‘Ta un hecho 
cu desde un principio tabata tin un bon click cu e team di 
Gabinete di Aruba y for di Venray tabata tin e intencion pa 
concretisa e cooperacion. Mi ta spera cu mi susesor Michiel 
Uitdehaag lo sigui riba e mesun caminda. 


Ami na un otro manera ta dispuesto pa mira kico mi por 
significa pa Aruba y pa cu e cooperacion cu Hulanda. Pa 
mi esaki ta comienso di un combersacion pa mira na cual 
manera nos por haya otro y reforsa otro. Mi ta dispuesto pa 
haci uzo di mi experencia y conocemento pa mira unda mi lo 
por yuda,’ tabata e palabranan di Leontien Kompier despues 
di a keda reconoci pa Gabinete di Minister Plenipotenciario 
como “Loyal Amity Envoy” pa Aruba. 


Potret cortesia di Arubahuis 


Reconocimento pa ex-burgemeester Kompier di Venray 

Receta 
TIEMPO PREVIO:40 minutos 
HORA DE COCINAR:2 horas 
TIEMPO TOTAL:2 h 40 min 
2SERVICIO 


Ingredientes: 
caldo de langosta 
1 cucharadita Aceite de cocina 
1 taza de cáscaras de camarones 
1 langosta grande 
1 pimiento rojo 
1 zanahoria mediana 
1 cebolla mediana 
2 dientes de ajo 
5 jengibre, en rodajas 
1 cucharada. Pasta de tomate 
1/2 taza de vino blanco 
1/2 media ralladura de limón 
1 hoja de laurel 
2 tomillo fresco 
1 cucharada. Pimienta negra entera 
2 tazas de caldo 
1 taza de agua 
1 cucharadita Polvo de pimentón 


Aceite de pimentón 
1 taza de aceite de cocina 
4 dientes de ajo 
1 hoja de laurel 
2 ramitas de tomillo 
1 cucharadita Pimienta negra entera 
1/2 media ralladura de limón 
3 cucharadas Polvo de pimentón 


Salsa Sofrito 
1 cucharada. Aceite de cocina 
1 cebolla grande, picada 
1 pimiento rojo, cortado en cubitos 
1/2 cucharadita Sal 
1/2 cucharadita Pimienta negra 
1 cucharada. Ajo picado 
2 cucharadas. Pasta de tomate 
1 tomate mediano, cortado en cubitos 


alioli 
2 yemas de huevo grandes 
2 dientes de ajo 
1 limón grande, exprimido 
1 cucharada. Agua 
1 cucharadita Sal 
2 cucharadas. Aceite de cocina 


Calamares 
7 onzas Calamares 
1 cucharada. [Aceite de pimentón] 
1 cucharadita Sal 
1 cucharada. Aceite de cocina 


Paella 
1 taza [Salsa Sofrito] 
4 onzas. Arroz bomba 
6 hebras de azafrán 
1/2 pimiento rojo, rebanado 
10 onzas. Camaron Jumbo 
1 cuarto de galón [caldo de langosta] 


Guarnación 
1/2 taza de corazones de apio 


Direcciones: 
1. Caldo de langosta: Primero limpie la 
langosta y luego quítele el caparazón. agregue 
aceite de cocina en la sartén, saltee la cáscara 
de langosta, la cabeza de langosta y la carne. 
  
2. Agrega un poco de aceite de cocina, las 
cáscaras de camarón, la langosta, el pimiento 
morrón, la zanahoria y la cebolla.  sofreír 
juntos. Agregue el jengibre y el ajo en rodajas, 
la salsa de tomate y saltee. 
  
3. Agregue el vino blanco, la ralladura de 
limón, la hoja de laurel, el tomillo y la pimienta 
negra y revuelva para mezclar. 
  
4. Luego agregue caldo de pollo (puede 
agregar agua o sopa de verduras según su 
referencia) para cubrir la comida. 
  
5. Agrega un poco de pimentón en polvo. poner 
la tapa. cocine a fuego alto hasta que hierva, 
luego baje a fuego lento y cocine a fuego lento 
durante 2 horas. 
  
6. Aceite de pimento: Agregue un poco de 
aceite de cocina en la sartén, caliente el aceite 
y agregue el ajo para cocinar. 
  
7. Agregue la hoja de laurel, el tomillo, la 
pimienta negra entera y la mezcla de ralladura 
de limón y cocine durante 1-2 minutos. 


8. Apaga el fuego. agrega un poco de pimentón 
en polvo. mezclar y esperar para su uso poste- 
rior 
  
9. Salsa Sofrito: Agregue un poco de aceite 
de cocina y caliente, luego agregue la cebolla, 
revuelva, 
  
10. Agrega el pimiento rojo cortado en cubitos 
y revuelve; agregue un poco de sal, pimienta 
negra, mezcle. agregue el ajo picado. revuelva 
hasta que la cebolla esté bien cocida o se dore. 
  
11. Luego agregue la pasta de tomate y 
los tomates cortados en cubitos se saltean 
durante 15 minutos para hacer [Salsa Sofrito]. 
  
12. Alioli: Añade dos york de huevo, ajo, jugo 
de un limón, agua, sal y aceite de cocina en 
una licuadora. 
  
13. Licue hasta que se forme una pasta y 
luego viértala para usarla más tarde. 
  
14. Calamares: Caliente el aceite de cocina en 
una sartén de hierro fundido. 
  
15. En un bol agregue [aceite de pimentón], 
sal, pimienta negra y mezcle bien con los cala- 
mares frescos. 
  
16. Cocine hasta que esté cocido al 80% 
(menos de 2 min). luego sacar de la sartén. 
  
17. Paella: Calentar el wok, verter [Salsa 
Sofrito], arroz bomba, azafrán, caldo, mezclar 
bien. 
  
18. Agregue el pimiento rojo picado y los 
camarones, el caldo.  Cocine a fuego lento 
a fuego medio durante 30 minutos.  Revise 
constantemente mientras cocina a fuego lento 
para agregar más caldo. 
  
19. Adorne con calamares, langosta, corazón 
de apio. 
  
20. Rocíe [aceite de pimentón], sal y pimienta 
negra sobre los camarones y la langosta. 
  
21. Apaga el fuego. Deje la comida en la sartén 
durante 3-4 minutos. 
  
22. Espolvorea un poco de aceite de sésamo 
sobre el arroz y un poquito de [alioli]. 
  
¡Disfrutar! 


Paella de mariscos a la parrilla 

TA ken of kico nos ta proteha? 
Ta miedo di ken nos tin? 
Ta na cual malvado nos debe respet of fabor? 


Ta ken lo denuncia for di unda e droga ta drenta y asina 
caba cu e horor, cu ta destrui Famia, Matrimonio y pone 
futuro di nos hubentud na peliger? 


Situacion a sali for di man, ningun hende no ta denuncia, 
pero e situacion ta tristo, doloroso, penoso, ya no tin cues- 
tion di edad, ni di hende grandi of mucha, tampoco di 
homber of muhe, ya no tin control ta cada ken ta pa nan 
cuenta. 


Den cada bario cu bo pasa, tin un grupito of grupo ta bende 
y uza droga, riba caya hende ta move cu droga, manera 
ta respondi nan ta haci nan supermarket, droga ta wordo 
entrega na cas di hende manera pizza. 


Ya no ta existi e berguensa mas di uza droga, caminda 
hende ta trafica, marihuana ta wordo cendi, y huma ta 
bolter. Hende den auto bunita ta entrega droga na adicto. 
E adicto ta cera su curpa den caha di carton den caya, pa 
e dal su pipa cu droga. 
Adicto ta hala su droga, manera ta algo normal. Y nos 
tin di wak bon pasobra e cantidad di adicto femenino, ta 
aumentando seriamente. 


No ta cuestion mas di cierto bario, ni tampoco cierto hende, 
ta tur caminda, e uzo di alcohol y droga a aumenta, si bo 
no ta kere, puntra e Chines si su benta di alcohol a baha 
den cuaresma, y puntra e bendedo di droga si su benta a 
baha den cuaresma. 
E maldad aki a escala y nos tur ta mira, ta solamente cu 
envolvimento di man di Dios, nos por wordo libra di e dolor 
aki. 


Ta solamente si nos tur uni den oracion, y pone accion 
cuminsa denuncia e asunto aki di benta di droga, special- 
mente na hubentud, y tambe ban denuncia, tur hoben cu 
ta bende droga, pasobra droga cu arma tin e isla chikito 
aki domina. Pa cuanto tempo mas, hende lo cera wowo? 


Ta ken lo carga nos economia si hendenan local cada dia ta 
envolvi nan mes mas cu droga y alcohol? 


Pasobra si sigui manera cos ta bayendo aki, nos tin di 
busca hende di afo pa traha no pa motibo di profesional- 


ismo, pero pa e motibo cu e nivel di nos hende local cu por 
traha a baha, door di uzo di droga y alcohol. 


E palabra Salud Mental ta wordo menciona den tur cos, 
pero ta parce manera nos ta lubida cu tin hopi caso di salud 
mental causa door di droga y alcohol. Y tin hopi mucha cu 
problema di salud mental door di uzo di droga y alcohol 
di parti di nan mayornan, hasta ora e mama tabata den 
embaraso. 


Y awor si nos no uni den oracion y presenta dilanti di Dios 
nos clamor pa ayudo, ta ken lo yuda nos? Un caminda nos 
tin di cuminsa. 


Di dia y anochi, dal un buelta den nos cayanan, bo por 
cuminsa for di Sero Colorado te cu Wespunt, y como ser 
humano awa lo yena bo wowo, ora bo mira cuanto yiu di 
mama ta envolvi, un decadencia, mucha muhe bunita, y 
mucha homber jong, uzando droga y bebiendo, tanto den 
localidad como riba caya, banda di tereno di deporte, bao 
di palo, den casnan bandona, y no lubida esnan cu nan 
mayornan ta permiti nan uza droga na cas. 


Laga nos tur corda riba locual Señor Dios a bisa den 2 
Cronicas 7:14, y persevera den oracion. 


Fortaleza pa Famia 


Sinceramente, Pastor Marcel Balootje 


Dios tene misericordia, uzo di droga y alcohol ta alarmante 

S 
eñora Nena a nace na 1936 na Colombia bao di e nomber 
di Edith Elvira Fawcet. 
Sra. Nena a bira miembro di Women’s Club of Aruba (WCA) 
na aña 1985 y tabata miembro pa 39 aña. Nena tabata 
un miembro masha fiel y casi tur luna e tabata presente 
na e reunion general di miembresia y tabata socialisa cu 
su amiganan di club entre otro Fanny, Emperatriz, Raquel, 
Selsa, Justine y otronan cu ya no t’ey mas. Nena cu su 
aparencia semper bunita y elegante y cu su cariño y amabi- 
lidad ta trece alegria den e sala. 


Nena tabata participa na varios di e actividadnan di Study 
Group manera bustrip, bishita na museo, etc. Un evento 
di Study Group cu a keda masha presente pa nos tabata 
esun di e paisnan representa den WCA. Ora cu Colombia 
tabata anfitrion di e evento, esaki tabata tremendo cu koffie 
Colombiano, pasapalo y cuminda Colombiano, musica di 
cumbia y bunita decoracion geel, blauw, cora, luciendo 
asina den nan trahe nacional. Den esaki Nena tabata esun 
cu tabata deleita esnan presente. 


Tambe Nena tabata den un grupo di amiga cu yama “Rusty 
Nails” cu te dia di awe ta existi. Nan tabata bini hunto pa 
traha entre otro obranan di man pa bende na nos Christmas 
Bazaar di december pa recauda fondo pa club. Y si tin un 
reunion general cu tema pa bisti sombre creativo, Nena 
sigur ta bini cu un masha bunita mes di su mesun creacion. 


Nena tabata semper cla pa yuda WCA cu shownan di moda, 
cu tabata mas tanto den luna di november, y mientrastanto 
ya Manchito’s a crea un coleccion selectivo pa dama tambe. 
Mayoria di e shownan di moda tabata cera cu un bunita bisti 
di bruid, creacion di Nena mes y modela pa su nieta Monique. 
Di mes cu Manchito’s tabata presente na nos proyecto di 
“It’s Raining Man” 2014-2016. Pa mas cu un decada, Nena 
a permiti WCA pa bende ticket pa reunion general y di tur 
otro proyecto pa recauda fondo, semper Manchito’s tabata 
un punto di benta bon conoci. 


Na varios reunion general di miembresia of na proyec- 
tonan di celebracion di su club stima, Nena tabata deleita 
esnan presente cu su declamacion. Tur ora e tabata bisa 
‘si’ pa declama pa e miembro- y invitadonan, lagando tur cu 
momentonan hopi alegre y otro cu lagrima na wowo. Hasta 
tin biaha e ta skirbi pa ocasion special, manera pa e evento 
di HIV/ AIDS añanan atras. Nena tabata tin un mente masha 
sano mes; pa menciona cu el a comparti cu nos, despues di 
un declamacion recien, cu e ta trahando riba un poesia di 38 
couplet y mesora tambe el a declama ey mes na mesa algun 
couplet fo’i cabes. Tabata un poesia di un storia romantico. 
Claro cu mayoria di su poesianan ta skirbi na Spaño, su 


lenga materno. Asina nos por mira cu Nena cu tur su ocupa- 
cion, semper tabata pendiente di su club stima pa coopera 
mesora. 


Na aña 2015 Sra. Nena a keda reconoci como Life Member, 
manera ta stipula den nos reglamentonan, si bo a cumpli 
80 aña y bo ta 30 aña of mas miembro di WCA, bo ta bin na 
remarca pa bira Life Member. Si bo ta miembro pa 40 aña, 
tambe esaki ta conta. 


Awe cu tristesa na curason, WCA ta tuma despedida di 
nos miembro y ex-reina stima, un gran dama, un muhe di 
caracter, un señora cu un curason di oro, cu a pone su talen- 
tonan den mocion y a comparti su bondad, cu a stima Aruba 
y su hendenan. Un gran ehempel pa hopi. 
Sosega na paz, Nena stima! 


Women’s Club of Aruba ta recorda miembro stima, Sra. Nena Ponson 

“Señor ta mi wardador, min tin falta di nada 
Den cunucu di yerba 
berde e ta ponemi sosega. 
E ta hibami na awa trankil, 
Pa mi bolbe haña forsa.” 
Salmo: 23 


Cu onda pena, pero conforme cu boluntad 
di Dios nos ta anuncia cu a 
fayece cristianamente: 


Hose Figaroa 
Mihor conoci como “Jo”, “Joker” of “PaJo” 
* 02-11-1929 † 08-03-2024 


Na nomber di su 
Casa: 
Marianne Figaroa-Maduro 


Yiunan: 
Hose G. (Jomar) Figaroa 
Joanne Figaroa y Dino Erasmus 


Nieto y nietanan: 
Kaylie Figaroa, Coralie Erasmus, Kai Erasmus, 
Ava Figaroa, Liam Figaroa 


Mayornan: 
† Serafino M. y † Maria R. Figaroa-Tromp 


Rumannan: 
† Juan Figaroa 
Maria y † Guus Jacobson y yiunan 
† Lorenza Figaroa 
† Catharina y † Ben Jansen y yiunan 
Pedro y Emy Figaroa-Jansen y yiunan 
Canisia y † Eloy Scharbaay y yiunan 
† Carlos y Maria Figaroa-Cardona y yiu 
Teresita y Juan Robles de Medina y yiu 
† Filo y Nilda Figaroa-Jansen y yiu 
† Gregorio Figaroa 


Swa y cuñanan: 
† Clotilda Maduro y † Mario Dijkhoff-Maduro 
y yiunan 
Edwin y Nicha Maduro-Barros y yiunan 
Cecilia y Mariano Angel-Maduro y yiunan 
Vallita y Michael Hoo-Maduro y yiunan 
Glenn y Judith Maduro-Dirks y yiunan 


Ayudantenan: 
Coleta Zschuschen 
Eunices ‘Titi’ Delpino 


Tur sobrino/sobrina, primo/prima, comer/ 
comper, amigonan, conocirnan 


Demas famia: 
Figaroa, Maduro, Erasmus, Solognier, Tromp, 
Jacobson, Jansen, Scharbaay, Cardona, 
Robles de Medina, Dijkhoff, Barros, Angel, 
Hoo, Dirks, Semeleer, Jacobs, Lejuez, Thiel, 
Nadall, Oduber, Sheffer, Zorich. 


Ta invita pa acto di entiero cual ta tuma 
lugar na Aurora Funeral Home, 13 di maart 
2024 di 2or pa 4or di atardi, despues saliendo 
pa Santana Catolico na Noord. 


Nos ta lamenta cu despues di entiero nos no 
por ricibi bishita di condolencia na cas. 
Nos ta pidi disculpa si den nos tristeza nos por 
a lubida un of otro famia. 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi” 
Salmo 33 


Cu honda pena pero conforme cu boluntad 
di Dios y agradecido pa tur e felicidad cu e la 
comparti cu nos, nos ta anuncia fayecimento di 
nos tata, abuelo, ruman y omo stima: 


Jacobo Bautista Arends 
*22 Augustus 1949 – †8 Maart 2024 
Na nomber di su: 
Yiunan: 
Darinka & †Joy Laclé-Arends 
Darienne Arends y Gino Schwengle 
Nietonan: 
Kami Laclé 
Mila Laclé 
Jake Schwengle 


Rumannan: 
†Erica & Ruben Mansur Arends 
†Albert “Boei” & Sarah Arends-Mansur 
†Astrid Arends 
Robert “Bob” Arends 
†Farida Arends 
Gladys Arends 
Madeline & Miguel Mansur-Arends 
†Rene Arends 


Sobrinonan: 
Eric, Ilienne, Bincho, Carlo, Izaira, Dr. Eric, Damia, 
Elias, Miguel Jose, Mirzah, Melina, Rene Louis, 
Gislaine “Thais”, Ramsis. 


Mama di su yiunan: 
Lilly Arends y famia 


Amigonan for life: 
Chinto Wever 
Yvette Dijkhoff 
Rina Croes 


Ayudante: 
Amira 


Ihanan, primo- y primanan, amigonan, y demas 
famia ta invita pa e acto di entiero cual lo tuma 
lugar diaranson 13 Maart 2024 pa 4’or di atardi 
saliendo for di Bachstraat 9 pa Santana Catolico 
na Oranjestad. Oportunidad pa condoleer ta for 
di 10’or di mainta na Bachstraat 9. 


“Dios ta amor…y amor ta Dios. Maske mi no ta na e 
mundu aki, tur dia lo mi ta banda di boso Curason, mi 
por stens di loke Señor ta haci” Salmo 33 


Cu hopi tristesa na nos curason, pero conforme cu 
boluntad di Dios, nos ta anuncia fayecimento di nos: 
Pintor, Compositor, Cantante, Poëta, Escritor, Chef, Yiu, 
Ruman, Esposo, Tata, Abuelo, Bisabuelo; 


Joannes Donati 
Conoci como: “Donati”, “Bubu” of “Janchi” 
* 14 – 05 – 1931 – † 06 – 03 - 2024 


Na nomber di su casa: Catharina E. Donati – Kelly 


Yiunan: Shirley (RIB) Donati & yiunan 
Sherwin Donati & Frida Helder & yiunan 
Joanne & Derwin Tromp – Donati & yiu 


Mayornan: † Jacinto & † Armonica Donati – Geerman 


Stima mescos Yiu: 
Mayra Donati & Famia 
Reggie Donati & Famia 
Magalie Donati & Famia 
Jessica v/d Kamp & Famia 
Debbie Boekhoudt 
Janina (Inche) Boekhoudt & Famia 
Gianna Boekhoudt & Famia 


Nieto(a) & Bisanieto(a): 
Shurella – Tessaly – Shahairo – Sheila - Urbine – Aldwin – 
Omar 
Sherwin jr.– Jowensley (Joey) su Compay. 
Josiah - Kyrie – Jeriël – Gillianne – Jodi – Akon – Uriel Jael 
– Axel 
Giomar - Giandra – Neytan – Joavently – Jonairo – 
Jaeda. 


Rumanan: 
† Elisabeth & † Mariano “Wawa” Petrocchi - Donati & 
Famia 
† Veronica & † Theo Dubois – Donati 
† Marcelino Donati 
Jose & † Susita “Lulu” Donati – Geerman & Famia 
Louisa & † Juan Maduro - Donati & Famia 
Simon Donati & Ria Kok 
Stefanita & Coby Geerman – Donati & Famia 
Cresencio Donati & Tini Bakker 


Suegro (a): 
† Julian & † Regina Kelly – Christiaans 


Swa & Cuña (nan): 
Louisa & Pedro Henriquez - Kelly & Famia 
Samuel & Jeanette Kelly – Chow & Famia 
Aparicio & Sira Kelly – Semeleer & Famia 
Cosma Kelly & Famia 
Lydia & Ronald Heide – Kelly 
Maria Bernadeta Kelly & Famia 
Irene Kelly & Famia 
Michael Kelly & Famia 
† Pedro Julio Kelly 
Subrino y subrinanan, primo y primanan, famianan cerca, 
amigonan di infancia y amigonan di cas. 


Bon Bisiña: Carmen Flanegin & Famia 


Un danki di curason na Hospitaal Dr. Horacio Oduber y 
muy especial e dokternan & team di afdeling B4. 


Demas famianan: Donati – Kelly – Geerman - Tromp 
– Corasol – Helder – v/d Kamp – de Freitas – Williams – 
Ricardson – Bak - Narain – Orozco -Tellez – Boekhoudt 
– Petrocchi – Maduro – Dubois – Quandus - Wever – Ruiz – 
Wathey – Winterdaal – Oduber – Wernet - Koning – Donk 
– Kok – Bakker - Christiaans - Henriquez – Heide – Chow 
– Semeleer – Bolluijt. 


Nos disculpa si den nos tristesa nos por a lubida di 
menciona algun nomber. 


Ta invita pa e acto di entiero lo tuma lugar Diaranson 13 
di Maart 2024 na Royal Funeral Home 
Di 9am – 11 am, despues lo sali pa Santana Catolico 
Pastoor Kraanwinkel na Paradera. 


Nos ta lamenta cu despues di entiero nos no por ricibi 
bishita di condolencia na cas. 


Lagrima y flor por seca, 
Su recuerdonan y tur loke e la haci pa nos 
lo keda graba pa semper den nos mente y curason. 
“Cerca Dios mi alma ta na paz. 
Di dje mi salbacion ta bini” 
Salmo 62:1 


Cu profundo tristesa den nos curason, 
pero agradecido na Señor pa tur locual 
e la haci y significa pa nos, nos ta 
anuncia cu a bay sosega den brasa 
di Señor,nos tata, ruman, omo y welo: 


Bibiano 
Paulino Croes 
*02-12-1940-†10-03-2024 


Acto di entiero lo wordo anuncia despues 

“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi” 
Salmo 33 


Cu honda pena, pero conforme cu voluntad di 
Dios, nos ta participa fallecimiento di nos mama, 
wela, bisawela y tanta stima: 


Sra. Edith Elvira 
Ponson-Fawcett 
mihor conosi como “NENA PONSON” 
*01-11-1936 †03-03-2024 
Viuda di Herman E. Ponson ”MANCHITO” 


Su hende nan stima: 


Vivian y Cor Storm-Croes 


Monique van der Horn y Jofren Krosendijk 
Jocean, Joey, Joa y Elise 


Marjolein y Eugene de Zwart-Storm 
Nathan, Carmen, Raph y Lenn 


Angelique van der Horn y Andre Croes 
Ilajay, Alexander y Jacob 


Carlos F. (Fanfito) Croes 
Carlos y Katie y yiunan 
Luz y Bart 
Paola y Maas 
Kevin 


Mildred y Bart Guliger-Croes 
Miriam Croes 
Pedro C. (Carlito) Croes 
Eddy Croes 


Ayudante stima: 
Maria (Mary) Eugenia. 


Demas famia na: Colombia, Merca, 
Hulanda, Brazil y Francia. 


Su amiganan stima: Fanny, Helen, 
Emperatriz, Nuhad, Mildred, Evelina R., Trina, 
Celsa, Olivia, Maybeline, Carolina, Neke, 
Evelina H., Femmy, Elivia y Anna. 


Tur su amiganan di Women’s Club of Aruba. 


Tur su amiganan di Women’s Club of Aruba. 
Atención y cariño duna di Trinity Quality 
Care Service 


Demas famia: Fawcett, Ponson, Ruiz, van 
der Horn, Storm, Croes, Krosendijk, van der 
Linden, de Lima, Wever y van Romondt. 


Nos disculpa si den nos tristeza nos por 
a lubida di menciona un of otro famia y 
conocir. 


Ta invita pa acto di condolencia cu lo tuma 
lugar dialuna 11 di maart na Royal Funeral 
Home di 7:00 pa 9:00 di anochi. 


Acto di despedida lo tuma lugar diamars 
12 di maart 2:00 pa 4:00 di atardi na Royal 
Funeral Home después lo sali pa Santana 
Protestant na Playa. 


“No tene miedu, pasobra Mi ta ku bo; no 
desmayá, pasobra Mi ta bo Dios. Lo Mi 
fortalesébo, sí, lo Mi yudabo, sí, lo Mi sostenèbo Ku 
Mi man drechi di hustisia “ 
Isaías 41:10 


Cu inmenso dolor na nos curason nos ta anuncia 
fayecimento di: 


Rud-Jay Joshua Ras 
*04 juli 2022 - †03 maart 2024 


Na nomber di su: 


Mayornan: 
Rudwyn y Emilayne Ras 


Wela y welo: 
Francis Maduro 
Rudy y Sharonne Ras 
Erica Dubero y Edmar Gietel 
Oswald y Nancy Quandus 


Mescos wela y welo: 
Daniel y Edna Kelly 


Bisawela y bisawelo: 
†Maximon y †Brunetta Ras 
Robert Maduro 
Norma Ras y Guillermo Garcia 
Hortencia y Diego Vrolijk 
Pedro y Felicia Quandus 


Tanta y omonan: 
Rudlyn Ras y Wendy Dirksz 
Daislenne y Jesus Orman 
Marykay Quandus 
Zion Dubero 
Staycey Quandus 
Maurice Quandus 


Prima: 
Amelia Ras 


Tanta y omo grandinan. 


Demas famia: 
Ras, Maduro, Dubero, Quandus, Kelly, Solognier, 
Pichardo, Hous, Laclé, Chung, Tromp, Hoek, 
Koolman, Ridderstaat, Jacobs, Robles de Medina 


Acto di entiero ta tuma lugar diamars 12 di maart 
2024 di 9:00 pa 10:00 na Aurora Funeral Hom, 
despues lo sali pa Santana catolico Pastoor 
Kraanwinkel na Paradera. 


Ma Abo ta Esun cu a sakami for di barika di mi 
mama; Bo a hasimi confia tempu cu mi tabata 
na pechu di mi mama.For di mi nasemento mi 
a wordo entrega na Bo; for di den barika di mi 
mama Bo tabata mi Dios. 
Salmo 22: 9-10 


Cu profundo tristeza na nos curason nos ta 
anuncia fayecimento di nos ser stima stima: 


Mia Marienne Geerman 
*27-12-2023 - †09-03-2024 


Acto di entiero lo wordo anuncia despues 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Cu profundo tristesa na nos curason pero 
conforme cu boluntad di Dios nos ta anuncia 
fayecimento cristianamente di: 


Felephina Maria Tromp 
Mihor conoci como “Pechi” 
*23 augustus 1926 - †06 maart 2024 


Na nomber di su: 
Rumannan: 
†Felix y Maria Tromp-Tromp y yiunan 
†Dominico Tromp “Shonco” 
†Guillermo Tromp y yiunan 
†Cecilio Tromp y †Edwina Krozendijk-Tromp y 
yiunan 
†Reynaldo Tromp 
Rafael Tromp y †Estela Tromp-Farro y yiunan 
Heraclea Giel-Tromp “Graciela/Comer” y 
†Mario Giel y yiunan 


Na tur su primo y primanan, sobrino y 
sobrinanan, ihanan, comer y compernan, 
cuñanan, bisiña y conocirnan 


Demas famia: 
Kelly, Tromp, Giel, Irausquin, Werleman, Perez- 
Zarate, Braafhart, Hawkins, DeLanooi, Krozendijk, 
Henriquez, Floranus, Scoop, Martis, Plaate, 
Croes, Stewart, Lodoño, Ruiz, Kock, Jones, 
Loefstop 


Na su ayudantenan cu a cuide na cas: 
Wendy, Zhenia, Monique y na Stichting Thuiszorg 
na Jaburibari. 


Nos ta invita tur famia y conocirnan pa asisti na 
e acto di entiero cual lo tuma lugar na Misa Sta. 
Filomena na Paradera diabierna 15 di maart 
2024, di 12’or pa 4’or di atardi. 


Despues lo sali pa Santana Catolico na 
Paradera. 


Nos disculpa si den nos tristesa nos por a lubida 
di menshona un of otro nomber di famia y of 
amistad, nos ta lamenta cu despues di entiero 
nos no por ricibi bishita na cas. 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi”. Salmo 33 


Cu dolor na nos curason, nos ta participa 
fayecimento di nos ser stima: 


Sr. Rosimbo Werleman 
Mihor conoci com “Ronny of Oi” 
*06-05-1959 - †09-03-2024 


Acto di entiero lo wordo anuncia despues 


